CEACCUk lege-proiektu bat sustatu du telefonia mugikorra "zerbitzu unibertsal" bihurtzeko | Consumer\nCEACCUk lege-proiektu bat sustatu du telefonia mugikorra "zerbitzu unibertsal" bihurtzeko\nKategoria hori izanez gero, deientzako gehienezko prezioak ezarri ahal izango lirateke.\nTelefonia mugikorra “zerbitzu unibertsalaren” mailara igoko da, bai eta telefonia finkoa eta Internet ere, baldin eta Etxekoandreen, kontsumitzaileen eta erabiltzaileen Espainiako Konfederazioak (CEACCU) sustatutako lege-proiektuak aurrera egiten badu. Horri esker, deien gehienezko prezioak ezar daitezke.\nAzken urteotan telefonia finkotik mugikorrera migratu denez, beharrezkoa da ekimen hori, CEACCUren arabera. Kategoria hori ez izateak prezio-askatasuna ekarri du, eta “erabiltzaileak operadoreen borondate askearen mende geratu dira” esan zuen Eugenio Ribonek, konfederazioko gai juridikoen arduradunak, hurrengo bederatzi hilabeteetan proiektu hau Kongresuan aurkezteko behar diren 500.000 sinadura bilduko dituela.\nZerbitzu unibertsaltzat hartzen da “azken erabiltzaile guztientzat bermatzen den zerbitzu-multzoa, haien kokapen geografikoa edozein dela ere, kalitate jakin batekin eta arrazoizko prezioan”, 2003ko Telekomunikazioen Lege Orokorrak jasotzen duenez. Gaur egun, kokapen finko batetik telefono-sare publikora sartzea baino ez da zerbitzu unibertsaltzat hartzen; beraz, Internet ere barne hartzen da.\nCEACCUren ustez, biribiltzea debekatzen duen Erabiltzaile eta Kontsumitzaileen Babesa Hobetzeko Lege berria osatu gabe geldituko litzateke. Izan ere, operadoreek benetako kontsumoagatik kobratzea eta biribiltzea ezabatzea planteatzen bada ere, prezio-askatasuna aurreikusten du. Hala, Movistar, Vodafone, Orange eta Euskaltel operadoreek martxoaren 1ean igoko dute deiaren ezartze-prezioa, arau honen ondorioak konpentsatzeko. Horri dagokionez, Ribonek gogorarazi zuen erakundeak bat egiten duela martxoaren 1eko “Egun bat mugikorrik gabe” ekimenarekin, “herri-aginteei isekeriagatik erabiltzaileen nahigabea helarazteko”.\nmovil-eu Telefonia unibertsal


Eguna hilabete bihurtu dute Añanan - Añana - Alea.eus\nEguna hilabete bihurtu dute Añanan\nEstitxu Ugarte Lz. de Arkaute 2019-11-30 06:00\nJudimendiko joaldunek umeentzat tailerra egingo dute igandean Gaubean. GOIAN\nJoaldunak, dantza plaza, irakurketa taldea, ipuin kontalaria, bidaien inguruko proiekzioak eta zinema euskaraz ere gozatzeko aukera izango dute Añanako Kuadrillako herritarrek hurrengo hilabetean.\nAbenduan zehar ospatuko dituzte Añanako Kuadrillako udalerri desberdinetan Euskararen Egunarekin loturiko ekitaldiak. Igande honetan hasiko dira ospakizunak, abenduaren 1ean, Gaubean egiten den tokiko ekoizleen merkatu tradizionalarekin; eta abenduaren 22an itxiko dute egitaraua, Berantevillan.\nJudimendiko Joaldunen Taldearen bisita izango dute gaubearrek abenduaren 1ean. 12:00etatik aurrera, sei urtetik gorako haurrentzat, joaldunen tailerra egingo dute Uribarri Gaubeako liburutegian; eta ordu erdi beranduago joaldunen kalejira hasiko da herriko frontoitik. Egun berezia izan ohi da, gainera, abenduko lehen igandea Uribarri Gaubean; izan ere, hilabetero haraneko tokiko ekoizleek eta artisauek antolatzen duten merkatura gonbidatu gehiago eta jarduera osagarriak eramaten dituzte.\nHurrengo geraldia abenduaren 3an dute, asteartean; egun horretan aurreikusita dute eskualdeko ikastetxeetan eta haur-eskoletan Euskararen Egunarekin batera hainbat ekitaldi eta tailer antolatzea. Abenduaren 4an, berriz, Ribabellosako gizarte-etxe berdean haurrentzako Zikoinak pelikula proiektatuko dute.\n'Harriek kontatu didatena'\nAbenduaren 13an, ostiralean, berriz, Uribarri Gaubeako liburutegian hitzordu bikoitza dute aurreikusita. Izan ere, Eus-Karria irakurle kluba bilduko da, 18:00etatik aurrera, Goizalde Landabaso eta Garazi Goia idazleen 1.365 kilometro euri liburuaren inguruan solasteko, eta ondoren, 19:00etan, toki berean Ane Gebara ipuin-kontalariak Harriek kontatu didatena gazte eta helduentzako narrazio saioa aurkeztuko du.\nLiteraturarekin batera, zinema euskaraz gozatzeko aukera ere izango dute Añanako Kuadrillan; izan ere, abenduaren 18an, Berantevillako Erlojuaren Etxean, euskarazko filma proiektatuko dute 18:00etan, familia osoari zuzenduta.\nEuskararen Jaia Berantevillan\nGabonetako jaiak hasi aurretik azken asteburuan, Espejo eta Berantevilla artean banatuko dira ekitaldiak. Hala, larunbatean, abenduaren 21ean, Espejoko gizarte etxean, Oskar Ezkerro gasteiztarra gonbidatu dute Atacamako basamortuan bizikletaz egin duen bidaiari buruz hitz egiteko. 19:00etan hasiko da proiekzioa eta mahai-ingurua.\nIgandean, berriz, abenduaren 22an, Euskaren Jaia antolatu dute Berantevillan, goizetik. Buztigintza lantegia egongo da haurrentzat, 12:00etatik, Eskola Zaharretan; eta 14:00etatik aurrera talo tailerra eta Dantza Plaza saioa ere, frontoian edo herriko plazan, eguraldiaren arabera.\nEus-Karria irakurketa taldea sortu dute\nEuskaraldiarekin batera sortu zen ideia, eta hortik abiatuta lehenbiziko hitzordua jarri zuten iragan irailean. Gaubeako haranari berari ere izena eman dion Karria edo Gobea haitzaren izena maileguz hartu dute irakurketa taldea bataiatzeko; Eus-Karria da hamabost bat lagunek osatzen duten Añanako eta Gaubeako lehen euskarazko irakurketa taldea. Modu horretan, espazio propio bat sortu dute eskualdeko euskaldunek hizkuntza eta literatura ezagupenak zabaltzeko. Gainera, eztabaida eta ideien trukaketa ere sustatzen dute, eta ez dute baztertzen bestelako ekimenak antolatzea. Irakurketaren zaletasuna zabaltzea da mundu osoan antolatzen diren irakurketa taldeen helburu nagusia; eta Euskal Herrian, askotan, horrelako klubak euskaraz irakurtzeko zabaltzen dira, jakinez pertsona askori zaila gertatzen zaiola hizkuntza horretan irakurtzea, eta Añanako kasuan, gainera, oso aukera gutxi dagoela euskaraz hitz egiteko.


Emozioz betea, izurik ez - Sanfermin.com\nEmozioz betea, izurik ez\nFuente Ymbrokoen entzierro azkarrrean traumatismoak jasan dituzte hiru korrikalarik\nArgazkia: Mikel Goñi\nFuente Ymbro ganadutegi cadiztarreko zezenek korritu duten 2009ko Sanferminetako azkenaurreko entzierroa lasterka-saio azkar-azkarra izan da (2 min. 23 seg.) eta inortxok ere ez du adarkadarik nozitu. Hiru pertsona eraman dituzte Iruñeko ospitaleetara, hala ere.\nIbilbidean aurreko egunetan -aurreko urteetan- baino askozaz ere jende gutxiago zegoen eta, batetik, piztien noblezia eta, bestetik, partaide gehienen ofizio ona medio, tarte guztietan korrika-saio ikusgarriak egin dira.\nZezen-saldoa trinko eta ziztuan joan da Santo Domingotik gora. Sei zezen beltzetako batek aitzina egin eta gainerako zezen eta joaldunei aldetxo bat atera die. Tarte horretan ez ezik, ibilbide osoan ere entzierroa aski garbia izan da gaur.\nTaldeburu zihoan zezen beltza trosta arinean igaro da Udaletxeko plazatik, gainerako taldekideak metro batzuk atzerago zetozen, joaldunek babesturik eta noble-noble jokatuz.\nMercaderes karrikako bihurgunean berriz osatu da taldea. Gaurkoan adardunek ez dute hesiaren kontra talka egin eta abiada bizian egin dute aitzina.\nEstafeta karrikan zeuden gaur korrikalari gehienak; bertako lehen metroetan zezen-saldoa trinko pasatu da baina pixkanaka-pixkanaka luzatuz joan da. Taldeburu zetorren zezenak elastiko gorridun gaztea harrapatu eta lurrera bota duenean, taldea bitan banatu da: lau zezen aitzinetik, zalkiek inguraturik, eta beste bi atzexeago, behaztopa egitearren geroz eta urrunago etorri direnak. Ohiko lasterkariek beren dohainak erakusteko parada izan dute adarren aitzinean, gehiegitan entzierroan (horrek zer esan nahi duen jakin gabe ere) tartekatzen diren trauskil eta eskoilen trabarik izan gabe, zorionez.\nEstafetan, Telefonican eta kailejoian erorikoak izan dira, ohiko kontua baita hori, baina gaurkoan ibilbide osoan lasterka-saio ederrak ikusi ahal izan ditugu.\nZezenak bi multzotan sartu dira plazan: aitzinekoan, lau zezen beltz eta gibelean beste biak. Bi minutu eta erdira gabe zezendegietan ziren denak, otzan-otzan, doblatzaileen, unaien eta korrikalarien laguntzari esker.


Labur esanda, audio lagin bat grabatzen duzunean Shazam aplikazioak audioaren hatz-marka kalkulatu eta zerbitzarira bidaltzen du. Zerbitzarian miloika kantaren hatz-markak dituzte gordeta eta zuk bidalitakoa haiekin konparatzen dute, horietako batekin bat datorren jakiteko.\nGaur egungo ikuspuntutik harrigarria badirudi ere, zerbitzua eskaintzen hasi zirenean, 2002an, ez zegoen aplikaziorik. 2580 zenbakira deitu behar zen, zerbitzariak zuzenean hartzen zuen audioaren lagina eta erabiltzaileak SMS bidez jasotzen zituen kantaren izenburua eta egilea.\nOndoren audioak identifikatzeko erabiltzen duten teknika xehetasun gehiagorekin azaltzen saiatuko naiz. Audio baten hatz-marka sortzeko bere espektrogramatik abiatzen dira. Espektrograma bat soinu baten maiztasunen espektroaren adierazpen bisual bat da. x ardatzean denbora adierazten da, y ardatzean soinuaren maiztasuna eta 3. ardatzean soinuaren anplitudea. Grafikoko puntu bakoitzak une jakin batean maiztasun jakin batek duen anplitudea adierazten du. Lerro horizontal batek tonu puru bat adieraziko luke, hau da, maiztasun bakarreko tonu bat. Lerro bertikal batek aldiz bat-bateko soinu txuri eztanda adieraziko luke. Kanta baten espektrogramak horrelako itxura du:\nShazam-en algoritmoak espektrogramako gailur adierazgarrienak hautatzen ditu. Horri esker aurreko irudi konplexua asko sinplifikatzen da:\nLortutako grafiko berri hauei "konstelazio mapa" deitzen diete, sakabanatutako puntuek izar multzo baten antza dutelako. Audioen hatz-markak sortzeko zuzenean konstelazio mapako maiztasun-denbora gako-balio pareak erabili ordez, konparazio eraginkor eta azkarragoak egiteko aukera ematen duen konbinazio sistema konplexuago bat erabiltzen dute. Horrela sortzen dute audioaren hash taula. Prozesu hau milioika audiorekin errepikatu eta lortutako emaitzak datu-base batean gordeta dituzte. Datu-base hau kanta berriekin etengabe elikatzen jarraitzen dute. Gaur egun akordioak dituzte musika banatzaileekin horretarako, baina hasiera batean Shazam-eko langileek eskuz erauzten zituzten kantak eta metadatuak CDetatik.\nErabiltzaileek grabatutako audio lagin bat identifikatzeko, prozesu berdina errepikatzen da, lehenik bere hatz-marka kalkulatzen da, gako-balio taula bat sortuz. Lagineko gako bakoitza datu-baseko hash taulekin bat datorren begiratzen da ondoren. Bat datozen hash-en laginaren eta datu-baseko audioaren denborak eta beren arteko denbora diferentziak grafikoki adierazten baditugu oso garbi ikusten da lagina datu-baseko audioaren zatia den ala ez:\nLehen kasuan (Fig. 2A eta Fig. 2B) bat datozen hash-ak daude baina ez dute inongo eredurik jarraitzen, lagina ez da datu-baseko audioaren zati bat.\nBigarren adibidean (Fig. 3A eta Fig. 3B) bai, lagina datu-baseko audioaren zati bat da. Fig. 3A-n garbi ikusten denez bat datozen hash askok eredu diagonal bat jarraitzen dute. Hori ikusita lagina datu-baseko audioaren 40 eta 65 segundoen arteko zati bat dela ondoriozta daiteke. Fig. 3B grafikoan nabarmen dago laginaren eta jatorrizko audioaren artean dauden bat etortze gehienek 40 segundoko diferentzia dutela, hori bat dator beste grafikotik atera dugun ondorioarekin, alegia, lagina jatorrizko audioaren 40. segundoan hasten dela. Grafikoan ikusten diren gainerako puntuak grabazioaren atzeko planoko soinuari dagozkio. Irudi hauetan garbi ikusten da Shazam-ek audioaren edukiak eta atzeko planoko soinuak bereizteko duen gaitasuna. Horri esker ingurune zaratatsuetan, adibidez taberna batean, grabatutako kantak atzeko planoko burrunbatik bereizteko gauza da.\nShazam-ek audioak identifikatzeko erabiltzen duen teknikari buruzko xehetasun gehiago jakin nahi izanez gero artikulu hau irakurtzea gomendatzen dizuet:\n2003 Avery Li-Chun Wang\nArtikuluan erabilitako irudiak lehen aipatutako artikulutik hartuak dira eta copyright-a Avery Li-Chun Wang-ena da.


Oskorrik agur esango die agertokiei igande honetan\n45 urte musikan\nArratsaldeko zazpietatik aurrera agur-bira itxiko dute Arriaga antzokian, azken kontzertua eginez.\nOskorrik gaur ekingo dio agur birari, Getxon\nOskorri: adio agertokiei\nOskorrik Getxon hasi du agur bira\nOskorrik, Natxo de Felipe buru izanik euskal musika herrikoia landu duen talderik beteranoenak, atzean utziko ditu agertokiak igande honetan, Bilboko Arriaga antzokian.\nFrancoren diktadura-garaiko debekuei aurre eginez, erdi ezkutuan jotzen eta abesten hasi zirenetik, Oskorrik milaka eta milaka kilometro pilatu ditu errepidean, eta beste horrenbeste ordu bidaietan eta entseguetan, eta horien guztien emaitza 3.000tik gora kontzertu ematea eta ia 500 kantu grabatzea izan dira.\nGauzak horrela, igande honetan agur-bira itxiko dute Arriaga antzokian azken bi kontzertuak eginez. Lehendabiziko saioa goizean egin dute eta arratsaldeko zazpietan igoko dira, azkenekoz, oholtza gainera.


Gaztelu bat euskaldunondako\nLeire Narbaiza 2017/03/26 21:50\nGipuzkoako Hitzan 2017ko martxoaren 24an argitaratuta\nNork ez du inoiz amets egin Egiptoko piramideak ikustearekin? Edo Jordaniako Petra hiria? Edo Peruko Machu Picchurekin? Bidaian gabiltzanean, gogoko dugu antzinako monumentu eta eraikinak ikustea. Gertu zein urrun. Bordelen zein Salamancan. Dorreak, zubiak, palazioak, gazteluak,... hainbeste dago ikusteko! Baina Euskal Herrian izaten dudan inpresioa da antzinako artea ikusteko aukera eraikin erlijiosoetan baino ez dagoela. Komentu, eliza eta ermita. Kito! agian udaletxeren bateko fatxada.\nBeti iritzi diot tristea honi. Gure arte zibila urria izan da, elizetan inbertitu zuten gure aurrekoek euren dohain eta dohaintzak. Beharbada, armarri dotoreren batean, odol-garbitasunaren erakusgarri.\nBeste batzuetan, gerrek, lur espekulazioak, plan urbanistikoen faltak, ignorantziak eta sentsibilitate artistiko ezak gure herri asko laga ditu bertako jauregi edo etxe eder barik. Eibar, esate baterako, honen guztionen konbinazio perfektua izan zen: gerran sustraietaraino deseginda, espazio faltan edonola eraikia beti espekulatzaileen esku, eta agintariak ondarearekiko inongo errespetu barik. Ekaitz perfektua geneukan gutxia desagertzeko.\nZorionez, iaz ateratako “Etxea” liburuan Xamarrek erakutsi digu gure etxe tradizionalak direla gure benetako patrimonio arkitektonikoa. Seguruenera, ez beste herrialde batzuetan bezain ikusgarriak. Xumeagoak, ziur, edo hobeto esanda, ez hain nabarmenak. Sarriegitan, guk geuk kontuan ere ez hartuak, beharbada gutxiagotasun konplexua jota.\nBaina crowdfunding bidez hau konpontzeko aukera eman digute. Bai, diru-bilketa bat (oraindik ere ez dakit nolatan ez dugun berba ingeles horrendako gure baliokide bat eman, euskaldunok hainbeste erabiltzen dugun finantzatzeko modua izanda). Hemen dugu bat gehiago, baina berezia baxenafarrek proposatu digutena.\nIparraldean une honetan hainbat funts-biltze daude martxan: Etxepare lizeoaren “Hazten gaitu, hazten dugu” sagarrondoak erosita egiten dena. Euskokarta, euskoaren karta elektronikoa lortzeko helburua duena (egunotan jarritako helburua lortu dute, gainera). Eta artikulu honi dagokiona, Etxauzia erostearena.\nEtxauzia da Erdi Arotik Baigorrin dagoen gaztelua, oraintxe salgai dagoena. Martxan jarri zuten kanpainaren leloa “euskaldun bat, euro bat” da. Izan ere, bi milioi euro behar dituzte erosteko, eta euren asmoa handia izanik ere, polito dabil. Asmoa erosi eta herriari itzultzea da, bertako ekonomia eta kultura sustatzeko, ondarea babesteko eta diasporaren etxea ere izateko.\nHerriari itzultzea, herri ondare izan beharko litzatekeelako, eta beste gertuko herri batzuetan gertatu dena ez gertatzeko. Esate baterako, Zuberoako Etxarrin, non Pio X ordenako apaiz integristei saldu baitzieten bertako jauregi historikoa, AFRM nekazaritza eskola izandakoa. Edo Lakarrako Harispe jauregia, bikote espainiar bati saldu zitzaiona. Esku pribatuetara pasatuta, ez herriarenak.\nEzagutu nuenean ideia ederra eta bikaina begitandu zitzaidan: inoiz herriarena izan bako palazioa, euskaldun guztion emari txikiari esker erostea, denon artean! Euskadunondako gaztelu bat!\nBadakigu jauregi barik iraun dugula luzaroan euskaldunok, baina zergatik ez diogu geure buruari jauretxe bat oparituko? Ez dizue ilusiorik egiten? Niri, itzela! Gainera proiektu sendo bat atzean duela! Horregatik egin dut bat proiektu eta diru-bilketarekin. Zu zeren zain zaude?\nHizkuntz eskakizunak, ezjakintasuna eta gezurrak\nLeire Narbaiza 2017/03/22 14:35\n2017ko martxoaren 22an Info7 irratiko Gureaz blai-ko Egin kontu-n aireratua\nEz dakit zenbat denbora izango den, baina esango nuke duela hogeita bost urte ezarri zituztela hizkuntza eskakizunak EAEko administrazio publikoan. Mende laurden bat, beraz.\nMende laurden honetan kexak egon dira, baina azken aldian baino ez da entzuten formalki aldatuko behar direla eta berraztertu behar dituztela perfilok.\nPSE-EE hasi zen hauteskunde kanpainan bideo iraingarri harekin, gogoratzen? Idoia Mendiak jarraitu zuen sasoi berean forentse EGAdunarekin tematuta. Era beran, EGAren zailtasuna jaisteko eskaera egin da Legebiltzarrean. Eta Bingen Zupiriak, oraingo Kultura sailburuak, segitu du esaten aztertu behar direla perfilok; izan ere, ez da logikoa kale-garbitzaile bati EGA eskatzea.\nTematuta daude hizkuntza eskakizunekin, eta EGA eskatze horrekin. Mendiarena forentseekin patologikoa da. Ez dakit zer uste zuen emakume horrek, hildakoekin baino ez zuela lan egiten mediku honek. Ez, bizidunak ere artatzen ditu, eta peritajeak egin. Beste medikuei besteko perfila eskatu beharko zaio, ezta? Bada, Osakidetzan egiten badu behar B2, bigarren perfila, izan beharko du, Osakidetzako guztiek duten bezala. Hortaz, gezurra esan zuen!\nZupiria jaunari ere esango nioke gezurra esan zuela EGA eta kale-garbitzaileena bota zuenean. Ez dut ezagutzen herririk EGA eskatzen dionik kale-garbitzaileari! Kale-garbitzaile gutxi dira,gainera, langile publiko, beraz gutxiri eskatuko zaio perfilik. Eta eskatzekotan B1, 1. hizkuntza eskakizuna. Horretan ere gezurra, edo ezjakintasuna (ez dakit sailburu baten ahotan zein den okerrago). Gainera, klasismo puntu bat ere badago adierazpenotan.\nItsututa daude EGArekin, euren ezjakintasunaren erakusgarri. EGA c1 da, oso maila altua. Gaztelaniaz askok ere gaindituko ez lukeena. Azterketa berrikusi behar dela? Ados nago, baina maila, azterketarena, Hizkuntzen Marko Europarrak finkatzen du, Europar Batasunak egindako lan zehatz batek, alegia; Europa osorako balio duena, eta hizkuntza askotarako. Honetaz gain, gogora dezagun C1ekin irakasleek klasea ematen dutela. Maila behar da horretarako, ezta?\nAztertu behar direla perfilak dioskute, baina aditz horren atzean “jaitsi” esan nahi dute. Hori da buruan dutena. Jaitsi, eta batzuetan kendu eskakizuna. Eta berraztertzearekin ni ados nago, birpentsatu egin behar dira, maila ez ezik modua. Maila, gainera, kasu batzuetan igo egin beharko da!\nLana kentzen dutela ere, bolo-bolo dabil. Baina ikusi dudanagatik, kualifikazio baxuko langileei ez zaizkie barkatzen eskakizunok, bai ordea goi mailakoei. Ezagutzen ditut gerenteak 4.ena beharko luketenak eta 2.ena ere ez dutenak, arkitektoak berbarik ere ez dakitenak eta 3.ena beharko luketenak. Polizia munizipal buruek 3.ena izan behar zutenak eta 0 direnak. Eta ez da ezer gertatu!\nHonekin guztionekin ondoeza sortu nahi dute, hizkuntza eskakizunak baztertzaileak direla iradokita. Baina, orduan, duela 25 urte ez ziren baztertzaileak eta orain bai? Ez ote dugu aurrera egin?\nEuskara arma darabilte, boto batzuen truke. Euskara politizatzen zentzurik txarrenean.\nErrumaniarrak baino ez ziren\nLeire Narbaiza 2017/03/16 18:05\nIstripu handia izan da Azkoitiko Azkarate portuan aste honetan. Hiru gizonezko hil ziren eta hainbat zauritu ere izan ziren. Albiste lazgarria, ezbeharrak jotzen duen guztietan bezalaxe.\nBerriak tristetu nau, normala den moduan. Baina beste kontu batek larritu nau gehien: hildakoen jatorria nola aipatu duten, nire ustez era oker eta kezkagarrian.\nGipuzkoan gehien saltzen den kazetan "un vecino de Eibar y dos rumanos" ziren hildakoak. Horrela zekarren titularrean. Errumaniarrak ez ziren, antza, inongo bizilagunak. Tira, Eibarko bizilaguna ere ez zen Eibarren bizi, baina hori beste kontu bat da.\nBaina kontu lexiko batean geratu izan balitz ha, gaitzerdi (zoritxarrez, lexikoak ia beti azaltzen du pentsamoldea). Bizkaian gehien saltzen den egunkariak, Gipuzkoakoaren enpresa berekoak, hurrengo egunean zioen istripuaren errua "errumaniarrena" zela. Aho bete hagin laga ninduen izenburuak. Higuinduta, itxi egin nuen berripapera. Inoiz ez zait suertatu halakorik irakutzea auto-istripu larri baten biharamunean. Bakarrik falta zen esatea albistean DBEa, RGIa alegia, kobratzen zutela.\nBaina titular nazkagarri horiez gain, beste gauza batek ere eman dit antentzioa, nola aurkeztu dituzten hiru hildakoak komunikabide askotan. Eibartarraren gainean, adinaz gain, beste gauza asko jakin ditugu: Elgoibarren bizi zela, non egiten zuen behar, zenbat ume zituen, zein afizio zeuzkan, nongo kide zen,... Beste bien gainean, ostera, ezer gutxi. Errumaniarrak zirela eta adina. Kitto!\nGizon errumaniar horiek ez ote zuten izenik? Eta familiarik? Ez dute umezurtzik laga? Alargunik? Gorpuak Errumaniara eroango dituzte? Eta non bizi ziren? Bakarrik? Pisu konpartitu batean? Zer zeukaten gogoko? Futbolzaleak ziren, ala nahiago zuten karta jokoan ibiltzea? Kantari onak ote ziren? Musika tradizionala zuten gogoko, edota pop-a? Zer dela eta etorri ziren ona? Zelan tratatu ditugu? Merezi izan die?\nZenbat galdera, inork erantzungo ez dizkigunak. Zenbat malko alferrik. Heriotzak berdintzen omen gaitu, baina komunikabideen esanek ez.\nPost scriptum: Lehenengoz itzuli didate post bat gaztelaniara! Madrileko esracismo.com-ek itzuli eta argitaratu dit! Mila esker! Hemen\nLeire Narbaiza 2017/03/10 23:20\nGipuzkoako Hitzan argitaratuta 2017ko maiatzaren 10ean\nGaur, idazten jarri aurretxoan, izan dudan irakaslerik txarrena ikusi dut. Txarrenetan txarrena. Sailkapena egitea gaitza bada ere, bera dago desohorezko lehenengo postu horretan. Bigarrenari alde handia atera diola esan dezaket, gainera.\nKalean zetorren, ni automobilean sartzen nenbilen, eta ateak espaloi zati bat okupatzen zuen. Ez dut, hala ere, mugitu bera erosoago pasa zedin. Izorra dadila.\nEz dut gorroto, nire gorrotoa merezi ere ez duelako. Baina barkatu ere ez diot egingo. Txarrena izate hori ez da ganorabakoa zelako, bazen arren; edo txarto azaltzen zituelako gaiak, nahiz eta hori ere hala zen. Txarrena zen klasean esaten zituen gauzengatik, egiten zituen mespretxuengatik, zuen gorrotoagatik.\nBitan izan nuen irakasle. Lengua (gaztelera) eman zigun lehenengo BBBn (BUP, oraingo 3. DBHn, eta UBIn (COU, oraingo 2. Batxilergoan) Filosofia! Okerrena zen klaseetan botatzen zituen zabor-pentsamenduak inbidia, gorroto eta bekaizkeriaren erakusgarri zirenak. Ikaskide bati galdetu zion ea zenbat irabazten zuen aitak, beste bati ea gurasoek nori ematen zioten botoa,... eta horrelako gauzak, etengabe.\nUBIn genbiltzanean hiesaren hasierako sasoia zen. Orduan jarri berri zioten gaitzari izena, eta heroinazaleen eta homosexualen gaixotasuntzat hartzen zen. Batez ere, homosexualena. Imajina zenezakete zelako komentarioak egiten zituen: siderometalurgiko deitzen zien gaixoei, sidoso ere bai, marica-z jarduten zuen erdeinu osoz. Pentsatu barik bere aurrean geunden gaztetxoetako batzuk homosexualak izango zirenik. Edo bai, halako pertsonekin inoiz ez delako jakiten zein den gogoan duten helburua.\nHorrelakoak libre botatzen zuen Aristoteles, Nietzsche edota Descartesen pentsamenduak azaldu beharrean. Ez dut uste ikastetxeko zuzendaritzak zekienik zer gertatzen zen bere orduetan, baina irakasle finkoa zen eta erretirora arte hantxe jardun zuen beharrean, gorrotoa zabaltzen.\nGu, ikasleok, batzuetan barre egiten genuen, besteetan haluzinatu. Izan ere, eskola oso autoritario, tradizional eta atzerakoia zen, eta neska-mutilok ez geneukan ezer esaterik. Bestalde, barre egiten genuenean egoerari egiten genion barre. Esan beharra dago, zorionez, orain asko aldatu direla kontu hauek, eta lehen irria sortzen zigunak orain sumin gaitzakeela. Gaur egun gaitzetsi egiten dugu ahulari barre egitea, gaizki dagoelako, lehen arrunta zen arren.\nHorregatik, irakasle hori ikusi eta egunotan polemika sortu duen autobus transfobikoa akordura etorri, dena bat izan da. Bere ahotik entzundako esaldi homofobikoak etorri zaizkit trumilka. Maisu hark ez zuen inoiz transexualik aitatu -munstrokeria berarendako, ziurrenera-. Hala ere, homofobia eta transfobia gorroto beraren hari-mutur bi baino ez direla ezin denez ukatu, batzuei burla egitea besteei trufa egitea ere badakar. Multzo berean doazen irainak.\nDuela hogeita hamar urte eskolan ahalegindu ziren ezinikusi hori irakasten. Orain autobusean garraiatzen dute herra hori, kasu bietan helburua delako ahalik eta jende gehien kutsatzea gorroto eta amorruarekin. “Normalak” izatearen izenean izurritea hedatu gura dutelako. Desberdinak direnekiko trufa eta burla egin, edo iraindu. Denak balio du-eta gorrozko ideia horiek zabaltzeko.\nKontsolamendu bakarra dut, jasotakoak jasota ere, ez garela hain txarto irten. Ezta?\nEuskalduna naiz por la gracia de Dios\nLeire Narbaiza 2017/03/06 00:55\nMadalenak kafesnetan saileko 4. atala\nEuskalduna naiz, por la gracia de Dios. Hala definitzen dut euskaldun tipo bat. Berezkoa du euskara, zeruko grazia. Euskaldun hauendako euskara da jainkoak (balego) emandako ohorea, kondizio natural bat jaiotzetik datorkiena, 0Rh- odolarekin eta zortzi abizen euskaldunekin batera erantsia.\nEuskaldun hauek, baina, ez dute ezer egiten euskara maila hobetzeko, uste dute emandako dohaina dutenez, ez dutela ezer egin behar, ez alfabetatu, ez liburu bat irakurri ere. Euskaldunak direlako, por la gracia de Dios.\nHori bai, erdaldunek ikasi behar dute euskara. Baina, era berean, euskaldun berriei gainetik begiratzen diete, plastikozko euskara egiten dutelakoan. Hauetako askok diote euskara batua ez dela ulertze. Kasualitatez, batuko zerbait ikasten badute, edo forma bitxiren bat agertzen bazaie, aurpegi muzina jarri eta hauxe esango dute: “baina hori erabiltzen da, ala?”, eurena baita euskara, eurek baitira euskararen zilborra. Euskaldunak baitira, por la gracia de Dios\nBaina Jainkoaren graziak bedeinkatutako euskaldun hauek zabarrak izaten dira. Berdin zaie ondo ala txarto egin, ergatiboa jan edo “ikusi dizut” esan, eurek direlako aukeratuak. Euskaldunak direlako, por la gracia de Dios\nJakina, EGA ez dute gainditzen, eta kexaka dabiltza bazterretan, euskara euskaltegian ikasitako beste batek, ezer jakin barik, tituluduna delako, eurak euskaldunak direnean, por la gracia de Dios.\nHori bai, sarriegi euskañolez dihardute, zabarkeriaren zabarkeriaz, ez direlako gai erdara erabili barik esaldi luze bat osatzeko, are gutxiago grazia edo umorea duen zerbait. Finean, euskara ume eta txakurrekin berba egiteko baino ez delako! Baina eurena benetako euskara, bizitza guztian egin dena.\nJainkoaren graziak salba gaitzala desgrazia honetaz!


Gipuzkoako kostaren zati eder bat eta Kantauri Itsaso izugarria ere aurrez aurre izango dituzu. Badiako lasaitasunaz gozatu ahal izango duzu, baita olatuen indarraz ere, itsaslabarrei kolpeka ari diren bitartean. Sekretu bat, jolas-parkebat, gorde-gorderik duen tokia, “Belle Epoque” garaiko esentzia galdu ez duena.\nhttps://hirukide.com/eu/monte-igueldo/https://hirukide.com/wp-content/uploads/2018/08/igueldo.jpghttps://hirukide.com/wp-content/uploads/2018/08/igueldo-300x300.jpg 2018-08-30T13:19:26+00:00 HirukideFamilia aisialdia\nIkuspegi onenak dituen jolas-parkea Igeldo mendia Kontxako badiaren, mutur batean dago, itsasoaren eta hiriaren arteko muga eginez. Iragana eta oraina batzen dira toki honetan. Bertako jolas-parke haurtzaroa gogoratuko duzu. Nekez topatuko duzu halakorik gaur egun! Iraganera bidaiatuko duzu 1912ko funikularra, hartuta, eta, bertatik, hiri osoa ikusteaz gain, Hiriaren ikuspegi enblematikoena...


Guion "Guy" Bluford: lehen afroamerikarra espaziora\nThe Life of Guion "Guy" Bluford: NASAko astronauta\nAmerikako lehen espainiar afroamerikarrak espazioan jendea jendea biltzera bultzatu zuen, 1983ko abuztuaren 30ean espedizio historikoan ibiltzeko asmoz. Guion "Guy" Bluford, Jr., sarritan esan zuen jendeak ez zuela batere fitxatu NASArekin lehen orban beltzera bihurtu zen, baina noski, bere istorioaren zati izan zen. Mugarri pertsonala eta soziala izan arren, Blufordek izan zuen aeroespazialeko ingeniari onena izan zen.\nBere Air Force karrerako hegaldiaren ordu asko irabazi zituen eta NASAko bere ondorengo denbora lau aldiz espaziora eraman zuen, bidaia bakoitzean sistema aurreratuekin lanean. Bluford-ek azkenean aeroespaziala zuen ibilbidea erretiratu zuen.\nGuion "Guy" Bluford, Jr. Filadelfian, Pennsylvaniaen jaio zen, 1942ko azaroaren 22an. Bere ama Lolita irakasle berezi bat izan zen eta bere aita Guion Sr. ingeniari mekanikoa izan zen. The\nBlufordsek lau seme-alaba bultzatu zituen lan gogorra eta bere helburuak altxatu zituen.\nGuion Bluforden Hezkuntza\nGuion, Overbrook High School-en Philadelphia, Pennsylvania-n parte hartu zuen. "Gazte" izenez deskribatu zuen. Hortik aurrera, eskolako aholkulari batek merkataritza ikasi nahi zuen, ez baitzen unibertsitateko materiala. Aita afrikar amerikar gazteek ez bezala, aholku antzekoak eman zizkieten, Guy ez zitzaion jaramonik egin eta bere bideak lapurtu zituen. 1960an lizentziatu zen eta unibertsitatean gora egin zuen.\nZientzia lizentziatura lizentziatua izan zen ingeniaritza aeroespazialeko Pennsylvania State University-n, 1964an. ROTCn matrikulatu zen eta hegazkin eskolan parte hartu zuen. Bere hegoak irabazi zituen 1966. urtean. Cam Ranh Bay-ko 557th Fighter Squadron-en (Vietnam), Guion Bluford-ek 144 borroka-misio hegan egin zituen, Vietnamgo Iparraldetik 65.\nBere zerbitzuaren ondoren, Guyek bost urte eman zituen Sheppard Air Force Base-ko Texaseko hegaldi-monitore gisa.\nEskola itzuli zenean, Guion Blufordek zientzia arloko masterra lortu zuen, Air Force Institute of Technologyrekin batera ingeniaritza aeroespaziala egin zuen 1974an, ingeniaritza aeroespazialeko filosofiako doktorea eta Air Force Institute of Technology-en laser fisika txikiarekin batera. 1978an.\nGuion Bluford-en esperientzia astronauta gisa\nUrte hartan 10.000 eskatzaile baino gehiagoko eremutik aukeratutako 35 hautagaien hautagaia ikasi zuen. NASAren prestakuntza programa hasi zuen eta astronauta bihurtu zen 1979ko abuztuan. Ron McNair-ek, astronauten afrikar amerikarrak , Challenger leherketa batean hil ziren eta Fred Gregory, NASAko Diputatu Administratzailea bihurtu zen.\nGuy-ren lehen misioa Challenger- ko espazio-ontzi espazialaren gainean STS-8a izan zen, Kennedy Space Center abian jarri zen abuztuaren 30ean, 1983an. Challenger-en hirugarren hegaldia izan zen, baina gauean abiarazi eta gaueko lurreratzeko lehen misioa izan zen. Zenbait espazio anezka izan zen zortzigarren hegaldia, programa osoarentzat oraindik ere probako hegaldia eginez. Hegaldi horrekin, Guy bihurtu zen lehen Afro-Amerikako astronauta.\n98 orbita igaro ondoren, shuttle Edwards Air Force Base-n (Calif.) Lehorreratu zen, irailaren 5ean, 1983an.\nCol. Bluford-ek hiru misio gehiago bidali zituen bere NASA karreran zehar; STS 61-A ( Challenger-en ondoan ere hilabete gutxiren buruan), STS-39 ( Discovery itsasontzian) eta STS-53 ( Discovery itsasontzian ere). Espazioko bidaietarako bere eginkizuna funtsezkoa zen misioaren arduradun gisa, sateliteen hedapenean, zientzian eta sailkatutako esperimentu eta karga militarretan lan egitea eta hegaldiaren beste alderdietan parte hartzea.\nBere urteetan NASAn zehar, Guy jarraitu zuen bere hezkuntza, Master Of negozioetako administrazioa Houstoneko Unibertsitatean, Clear Lake, 1987an. Bluford NASA eta Air Force 1993an erretiratu zen. Gaur egun presidenteordea eta zuzendari nagusia da. Zientzia eta Ingeniaritza Taldea, Marylanden datu federalen sektoreko sektore aeroespaziala.\nBluford-ek domina, sari eta ahotsa jaso ditu eta 1997an , Ospearen Areto Internazionalean sartu zen. Penn State Unibertsitateko ikasle bikain gisa erregistratu zen eta Estatu Batuetako Astronautako Ospearen Aretoan parte hartu zuen. Florida) 2010ean. Talde askoren aurrean, batez ere gazteen aurrean, hitz egin du, non aeroespazialari, zientziari eta teknologiari buruzko karrerak bilatzea nahi duten gizon eta emakume gazteen eredu bikain gisa balio du. Hainbat unetan, Bluford-ek adierazi du bere Air Force eta NASA urteetan rol garrantzitsua dela ereduzko erantzukizun handia sentitu duela, batez ere Afrikako amerikar gazteen artean.\nGuy Bluford-ek Hollywoodeko itxura bat egin zuen , Black Men-en, II.\nGuy Linda Tull ezkondu zen 1964an. Bi seme-alaba dituzte: Guion III eta James.\nAionismoaren misioak: Eguzki sistemaren esplorazioak\nMariner 4: America's First Close-up Mars-en begirada\nZer da espazioan bizi nahi al duzu?\nRedstone Rockets: Espazio esplorazioko historia\nSAFERek espazioan ibiltzeko segurua egiten du\nEspazioen esplorazio misioak hamarkada\nEspazioan Higiene pertsonalak: nola funtzionatzen duen\nHartu hemen espazio-gaikako oporrak lurrean\nChrista McAuliffe: NASAko lehen irakasle espazioan\nJuz 'Quran 23\nJabetza pribatuak, ondasun publikoak, ondasunik gabekoak eta klubaren ondasunak\nItaliako aditzak: Baciare\nCathars & Albigenses: Zer izan zen katharismoa?\nConnie Smith Biografia\n10 Early Jazz Musikariak\nPace University GPA, SAT eta ACT Data\nBoyleren Zuzenaren definizioa\nHealy izena eta esanahia\nAnn Coulter oharrak\n10 Espainiako Adjektibitateei buruzko gertaerak\nNorth Carolina Unibertsitatea Greensboro-n (UNCG) Onarpen\nBigarren Mundu Gerra: Boeing B-17 Flying Fortress\nOsasuntsuagoa den Finala Astea\nProfila: Tina Turner\nCapricornea etxeetan Ilargia osoa\nBible Angels and Miracles: Balaam en Donkey Speaks\nAnime That-Live Action Adaptations merezi du\nFamous Wrestling Politicians gehienak


Aloysius Lilius astronomoa da gure egutegiko aita - Zientzia Kaiera\nGaur, 2015eko egutegia estreinatu dugu. 365 egunez osatuta dagoen urte honen lehen eguna da gaurkoa. Horren jabe gara guztiok. Guztiok? Europan eta munduko hainbat herrialdeetan bai, baina beste batzuetan gaur ez da ezer berezirik gertatzen. Ez da ezeren lehena, beste egun bat baizik. Izan ere, ez dute erabiltzen gure egutegia denbora neurtzeko.\nIlargiari begira neurtzen hasi ginen gizakiok denbora eta gerora, eguzkiari begira neurtu izan ditugu urte-sasoiak.\nEgun, ezagutzen ditugun egutegien lehen oinarriak Egipton sortu ziren k.a.ko 3. milurtekoan. Nilo ibaiaren ur-goraldiak sortzen zituen kalteei aurre egiteko, ezinbestekotzat jo zuten hau gertatzen zen unea ondo ezagutzea, urtean behin gertatzen baitziren. Ordura arte, ilargia oinarri zuten egutegiak ez ziren baliagarriak. Egiptoarrek sortu zuten hiru urtaro, 30 eguneko hilabeteak eta 10 eguneko asteak zituen 365 eguneko egutegia.\nEgiptoarrek eurena bazuten, erromatarrek propio beste hainbat egutegi zituzten. Egutegi erromatarrek ez zituzten asteak zenbatzen. Adibidez, Albaniako mendi inguruetan kokatzen ziren biztanleek 18tik 36 egunera arteko, 10 hilabeteko egutegia zuten eta Labiniako herritarrek, aldiz, 374 egun zituen 13 hilabeteko egutegia. Denbora hain modu desberdinetan neurtzea egokia ez zela ikusirik, erromatarrek erabaki zuten bakarra erabiltzea: 10 hilabetetan banatzen zen 304 egunetako egutegia. Honek 30 eguneko sei hilabete zituen eta beste lau, 31 egunekoak. Egutegi honek desfase handiak zituen eta bi urterik behin hilabete bat gehitzen zitzaion urteari, Merkedinus hilabetea. Gehiketa hau irizpide politiko eta komertzialak jarraituz garatzen zen, irizpide astronomikoak albo batera utzita eta ondorioz, aldaketa asko izaten zituen. Egutegi erromatar hura martxoan hasten zen, udaberrian, eta otsailean bukatzen zen.\n2. irudia: Egutegi erromatarra.\nK.a.tik 46. urtean egutegi berri bat ezarri zuten, Julio Zesarren omenez egutegi juliotarra izena zeramana. Lehen egutegi juliotarrak 455 egun izan zituen, aurrekoengandik pilatutako desfaseak orekatzeko. Hurrengokoak 365 egunetakoak izan ziren eta Merkedinus bi hilabete gehitu zitzaizkion, azaroa eta abendua. Lehenak, 33 egun zituen eta bigarrenak, 34 egun. Bi urte beranduago, erabaki zen, lau urterik behin egun bat gehituko zitzaiola egutegiari eta egun hau otsailaren 24a izango zela, beraz, otsailaren 24a birritan izendatzen zen lau urterik behin. Errepikatutako egun honi “bis sextum” esaten zitzaion, bisustua, hortik dator beraz, bisurte edo urte bisustuen izendapena.\n3. irudia: Egutegi juliotarra.\n1582. urtean jaio zen gure egutegia. Egutegi gregoriarra deritzogu Gregorio XIII. aita santuaren agindupean ezarri zelako bulda baten bidez, otsailaren 24an. Egutegi gregoriarrak, juliotar egutegia ordezkatu zuen. Azken hau nahiko zehatza bazen ere, ez zen behar bestekoa. Egutegi juliotarrak urtero 11 minutu eta 14 segundo gutxiago irauten zuen eta denbora tarte txiki-txikia badirudi ere, 128 urteren bueltan, tarte hori egun oso bat bihurtzen zen.\nEgutegi gregoriarrak Julio Zesarren egutegiaren oinarri jarraitu zuen eta urteak 365 egunez osatuak zeuden. Horrez gain, lau urtero behin, egun bat gehitzen zitzaion egutegiari, lau urteei zegokien egun laurdenak batuz. Eguna otsailari gehitzen zitzaion, eta lau urterik behin 366 eguneko urteak ditugu ordutik hona. Baina, gehiketa honek xehetasun bitxi bat du: bisurteetan egun bat gehitzen da otsailean, otsailaren 29a, baina ziklo erregular hau ez da beti gertatzen. Honako araua jarraitzen dute bisurteek:\nUrte bat 4rekin zatigarria bada bisurtea da, 100ekin zatigarria bada, aldiz, ez da bisurtea, baina 400ekin zatigarria bada, bada bisurtea.\nBeraz, 1900. urtea ez zen izan bisurtea, baina 2000. urtea bai. Eta, etorkizunean, 2100. urtea ere ez da izango bisurtea, nahiz eta horrela izan beharko lukeen ziklo erregularra jarraituz.\nEgutegi gregoriarrak 400 urteko periodikotasuna jarraitzen du, behin 400 urte pasa ondoren, berriz hasi eta errepikatzen du aldi berdina.\n4. irudia: Egutegi gregoriarra izendatu zuen aginduaren liburuxka.\nAloysius Lilius (1510-1576)\nEgun dugun egutegia Gregorio XIII. aita santuaren omenezko izena badu ere, honen aita Aloysius Lilius astronomo italiarra da. Haren proposamena izan zen aldaketaren oinarri. Astronomoaren lana haren anaiak, Antoniok, aurkeztu zuen aita santuaren aurrean. Honek, egutegia egokitzea helburu zuen batzordeari igorri zion astronomoaren proposamena 1575. urtean eta batzordeak jaso zituen Liliusen aldaketaren xehetasunak 1578. urtean, Compendium novæ rationis restituendis kalendarium argitalpenean.\nLiliusek epakta zikloak gehitu zizkion egutegiari, hauek ilberria jasotzen dute eta edozein urteko iraupenari gehitu ahal zaizkio, momentuan behar diren doiketak egiteko aukera ematen dutelarik. Sei urteko kontsulta tarte baten ondoren, eta Cristobal Clavio astronomo eta matematikari alemaniarrak hobekuntzak egin ondoren Liliusen proposamenari, 1582. urteko otsailaren 24an Gregorio XIII. aita santuak kleroari agindu zion egutegi berria onartu eta jarraitzeko. Bulda baten bidez, sasoiko errege katolikoak ere berdina egitera bultzatu zituen.\nEgun, egutegi gregoriarra bezala ezagutzen duguna, Aloysius Lilius astronomo, mediku, filosofo eta zientzialari italiarraren lana da. Bera baita Europan sortu zen, eta ia mundu osoan erabiltzen den, gaurko egutegiaren aita.\nArgitalpen-data: 2015/01/01 · Atala: Dibulgazioa, Kolaborazioak\n3 urtarrila, 2015\nEgutegi gregoriarra edo gregorianoa nola ezarri zen munduan zehar, herrialdeek noiz aplikatu zuten azaltzen digu Willy Roak Norteko Ferrokarrila irratsaioan. Izan ere, guztiek ez zuten berehala onartu 1582. urtean: Egutegia 1693an.\nBestalde, Esteban Esteban, Durangoko Astronomia Ikasgelako arduradunak La mecánica del caracol irratsaioan azaldu zituen egutegiaren xehetasunak ere. Egunak, asteak eta hileak nola zehaztu diren azaltzen du: Por qué el año comienza en enero y otras curiosidades del calendario.\n[…] 2105a hasi berria dugu. Lehen hilabetean gaude oraindik eta beste hamaika ditugu aurretik. Egutegiaren bidez denbora neurtzen dugu gure eta neurtzeko modu hau aspalditik datorkigu. Eskuartean dugun egutegia, egutegi gregoriarra edo gregorianoa da. 1582. urtean Gregorio XIII. aita santuak […]\nCuando la ciencia es Zientzia #1 | Cuando la ciencia es Zientzia | Cuaderno de Cultura Científica\n[…] calendario nuevo. Calendario que tiene su origen en el siglo XVI y cuyo padre original fue el astrónomo italiano Aloysius Lilius, a pesar de denominarse calendario gregoriano en honor al Papa Gregorio […]


Yurre Ugarte: “Niretzat, gaur egun, guztia da kultura popularra” | Hitzen uberan\n← Bihartik aurrera, «Linguae Vasconum Primitiae» liburua aztertuko dute Bilbon\n«Belle époque»en B aldea →\nNarraziorik berriena aipatu dugu, aurkezpenenaren harira irakurri dizugu lehenengo narrazioak aspaldian zeudela idatziak, Pop pilulak fanzinearekin lotuta. Oso presente dago musika, artea, kultura, erreferentziak… Zein neurritan markatu zizuten hasierako narrazio haiek ildo bat liburu osorako, zein neurritan kutsatu zuten giro bat?\nEta Joana Maizek eragin dizu idazteke zeuden horietan? Izan ere, izan daiteke nolabaiteko zubi bat: komikiak badu gidoitik, baina baita helduentzako narraziotik ere…\nEsango genuke liburuan badela aire bat hondoa jotzearekin zerikusia duena, denboraren iragaitearekin, galtzaile izatearekin denborari lotuta… Kontzientea da aire hori?\n“Gau mahaian koaderno bat, japonieraz-edo idatzia. Hitz ulertezinak, baina, marrazki moduan liluratu nindutenak… Lilurabera bainintzen… Edo, beste ezeren gainetik, liluraturik egoteko beharra nuen… Hainbeste, are ikur sorta arrotz hura ni liluratzeko gai baitzen. Xurgagailu, hautsetako trapu eta garbitzeko eskularruetatik urruntzeko, lilurabera izan beharra zegoen.”\nArtea, kultura, izan liteke lilura sortzeko, eta batez ere, sentitzeko bide bat? Arte eta kulturako erreferentzia asko dago liburuan: literatura, argazkigintza, zinema, musika, arte garaikidea bera… Nola sortzen da paisaia hori?\n“Nola ez naiz akordatuko bada Hammer Clumek, twitterreko pentsalari batek, esandakoarekin:\n“Erosteak aberats bihurtuko dituela sinetsita dauden pobreei saltzea da negoziorik onena”. Guk horixe egin baitugu erakunde hau sortzerakoan; izan ere, egunero dihardugu horretan, betiere kulturaren izenean… Nire barre algara entzungo al da nonbait?… Basquiaten lagun mina zen Julian Schnabelek hiriko berripaper batean esandakoaz ere oroitzen naqiz, beste inor jada hartaz akordatzen ez den honetan: “Zertarako dirua xahutu eraikina zaharberritzen. Eraikina jada baduzue. Hasi sortzen. Banatu dirua sortzaileen artean”.


Alangoeta EKoop Algortan (Getxo) - Arrasate TaldeaArrasate Taldea\nAlangoeta EKoop Algortan (Getxo), promozioaren deskribapena\nETXEBIZITZA GUZTIAK SALDUTA DAUDE\nBEGIRA EZAZU GURE ETXEBIZITZEN DEKORAZIO KONFIGURATZAILEA BEHEKO BOTOIA ZAKATUZ\nUdalerria: Algorta (Getxo), Bizkaia.\nKokapena: Algortan, Alango Kalean, Osasun zentroaren alboan.\nHarremanetarako telefonoa: 94 491 46 89, Inmoempresas Neguri-k kudeatutako salmentak.\nAzalera: 87 metro karratuik 117 metro karratura arte.\nZuzendaritza teknikoa: Estudio de arquitectura ArrutiArk SCP.\nAlangoeta SCoop Algortan (Getxo) gure promozio berria da, 36 etxebizitza librez osatuta, hain zuzen ere. Bizileku horiek 3 eta 4 logela, 48 garaje eta 36 trasteleku dituzte. Alangoko zonaldean daude kokatuta, komunikazio eta zerbitzu ezin hobeak dituen bizitegi gunean. Promozioa Alango kalean eraikiko da, osasun zentroaren aurrean. Toki paregabea Algortako bihotzean bizitzeko eta, gainera, komunikazio hoberenarekin, udalerrian dagoen metro geltokitik 500 m.ra. Promozio horren kokagune hobeezinak, inbertsio onenean bihurtzen ditu gure etxebizitzak.\nAlangoeta SCoop Algortan (Getxo) promozioak 36 etxebizitza dauzka, 5 solairuko 2 atalondotan banatuta. 3 logela dituzten 30 bizileku eta 4 logelako 6 etxebizitza daude. Guztiak terraza zabalekin, 33 metro karratura artekoak, konkretuki. Trasteleku eta garajeak beheko solairuan eta sotoan kokatzen dira.\nEtxeak guztiz hornituta dagoen sukaldearekin emango dira, hau da, altzariak, etxetresna elektrikoak eta muntatuta dauden armairuak (ateak eta barrutik forratuak).\n3 eta 4 logelako etxebizitza libreak, kooperatiba erregimenean eta guztiak kostaprezioan. Algortako erdigunean zure etxebizitzaz gozatzeko modurik hoberena eta, gainera, salneurri paregabearekin. Diseinu dotore eta airosak ongietorria ematen dizu. Erabili behar diren materialen kalitate bikain eta eraikin sistema modernoenek gure promozioari kalitate-salneurri erlazio gorena emango diote. Lanak 2017ko abenduan hasi ziren.\nInformazio gehiago eskuratzeko eta Alangoeta SCoop Algortan (Getxo) promozioaren inguruko erreserbak egiteko, Inmoempresas-eko bulegora joan behar duzue, Telletxe kalea 2-C, 48993 – Algortan kokatuta dagoena (metro geltokitik 200 m ingurura). Harremanetarako telefonoak: 94 460 95 53 eta 682 79 83 25.\nInformazio gehiagorako gure webgunea bisitatu: www.alangoeta.com edo www.inmoempresasneguri.com\nAUKERAN DAUDEN ETXEBIZITZAK\nAlango Kalea, 15 48992 Getxo, Bizkaia


Uztaila 2013 | Erletxea\nInicio » Archivo » Uztaila 2013\nEPO izenekoa eskubide bat da, Diru-sarrerak bermatzeko errentaren (DBE) osagarria. Ohiko etxebizitzaren edo bizitokiaren alokairu-gastuak kitatzera bideratuta dago. Alokairua edozein modalitatetakoa izanik ere eta ez dira 250 euro baino gehiago emango.\nEnplegua daukan pertsona batek BDE-a eskatzeko aukera dauka, soladata beti ere BDE-a eskeintzen duen hilabeteko kopurua baino baxuagoa bada, horrela BDEak eskeintzen duen diru sarrerara iristeko falta dena eskeiniz. BDEa bezala eskubide bat da, eta baldintzak oso antzekoak dira.\nDBE-a (Dirusarrerak Bermatzeko Errenta) hilero jasotzen den diru-laguntza da, baliabide ekonomiko nahikorik ez duten pertsonek oinarrizko beharrak ase ditzaten. Diru Sarrerak Bermatzeko Errenta eskubide bat da. Hau da, eskatutako baldintzak betetzen dituen pertsona edo familiei eskeini behar zaie.\nGizarte laguntzak, gure eskubidea\nLana eta baliabiderik gabe, zer egin?\nZer gertatzen da lanik gabe geratzen bagara? Eta langabezia dirulaguntza amaitzerakoan, zer? Zer egin dezaket? Nora joan naiteke? Ze eskubide dauzkat?\nGaldera guzti hauek erantzutea instituzioen bete beharra da, Udaletxearena batez ere, informazio kanpainak bultzatuz. Baina isiltasunaren politika da nagusi edo erdizkako informazio interesatua helarazten dute. Hemen galdera hauei erantzuna ematen saiatuko gara.


Txopoa altxatuta eta pregoia botata ipiniko dituzte martxan Apatako jaiak, ekainaren 28an - Atxondo - Anboto.org\nTxopoa altxatuta eta pregoia botata ipiniko dituzte martxan Apatako jaiak, ekainaren 28an\nAnboto 2022-06-23 08:49\nOhiko jai egitarauagaz ipiniko dituzte martxan Apatamonasterioko jaiak. Ekainaren 26an, mendi martxagaz motorrak berotuko dituzte. Jaiei ekainaren 28an emango diete hasiera ofiziala.\n18:00etan txopo txikia jasoko dute. 19:00etan, kalejiraren ondoren, txopoa altxatuko dute. Gero, herriko talde edo elkarte batek pregoia botako du. Kontzertu akustikoaz gozatzeko aukera izango dute plazan.\nBengoetxeak eta Azanzak Xala eta Pascual izango dituzte aurrez aurre ekainaren 30ean jokatuko duten partiduan. Eta Maialen Garciak eta Jaione Escribanok osaturiko bikoteak Naroa Jaio eta Ane Diez izango ditu aurkari.\nJaietako ekitaldirik berezienetariko bat Atxondo Harrera Herria elkarteak plazan antolatuko duen ipuin kontaketa izango da. Itxaso Basauri ipuin kontalariak errefuxiatuen errelatoan oinarrituriko kontakizun bat azalduko du.\nUztailaren 2an Mozorro Eguna ospatuko dute. Eguerdian kuadrillen paellek beteko dute frontoi ingurua; mozorroa jantzita prestatuko dituzte paellak, zelan ez. Gauean kontzertuek plazako giroa piztuko dute. Jaimones, State Alerta eta Keike taldeak igoko dira oholtzara.\nUztailaren 3an amaituko dira jaiak, egun osoko egitarauagaz. Goizean artisau eta nekazari azoka egingo dute plazan. 13:00etan, Amillenaren eskutik, pintxo dastatzea izango da. 19:00etan, Olinda taldearen kontzertuagaz batera, taloak banatuko dituzte eta txopoa kenduko dute.


Fikzio-politika eta hizkuntza-normalizazioa lotzeko ariketa: irudikatu euskara Euskal Herri osoan dela ofiziala, bi erdarekin batera. Orain, imajinatu Nafarroako Gobernutik agiri ofizial bat bidali diotela Jaurlaritzari. Euskara hutsez. Navarra Sumak horren kontra egin du, eta Espainiako Auzitegi Gorenak arrazoia eman die gure espainiar zaleei, komunikazio mota horrek Konstituzioa urratzen duela argudiatuz. Horren arabera, autonomia erkidego batek ezin du erabaki beste erkidego batekin zer hizkuntzatan komunikatuko den, bi lurraldeetan hizkuntza propio komuna izan arren. Ez du hori arautzeko eskumenik.\nAuzitegiak baliogabetu egin du Valentziako Generalitateak 2017an onartutako dekretuaren arau bat. Halaxe azaldu du El País egunkariak: «Arau horietako batek zera dio: 'Valentziako Erkidegotik kanporako direnean, jakinarazpenak eta komunikazioak valentzieraz eta gaztelaniaz idatziko dira, non eta autonomia erkidego horiek ez diren valentzieraren eremu linguistiko berekoak, eta, hala izanez gero, soilik hizkuntza horretan idatziko dira. Gaztelaniaz ere idatziko dira interesdunak hala eskatzen duenean'. Letra etzanez dago ezabaturiko zehaztapena».\nErabakia katalanaren batasunaren kontra ez doala argudiatu dute Madrilen. Autonomien eskumenak noraino heltzen diren ebatzi dute, besterik ez. Kontua argi dago, baina. Berdin dio zure berezko hizkuntza -euskara edo, kasu honetan, katalana- beste lurralde batzuetan ere mintzatzen bada. Azken hitza Espainiak du. Zu ez zara inor horiekin euskara hutsez komunikatzeko. Hamaika bide egongo dira inposizio hori saihesteko, baina debekua hor dugu. Egunen batean, euskaltzaletasun-mozkorraldi baten ondorioz, Gasteizek eta Iruñeak elkarrekin euskara hutsez komunikatzea erabakiko balute, badakigu zer etorriko litzatekeen. Baina hori oso urrun dago, hainbat arrazoi direla medio. Adibidez: euskarak ez du erabateko ofizialtasunik Nafarroan. Eta abar... Gainera, ofizialtasunak ez ditu ezagutza eta erabilera bermatzen. Euskal Herrian ez, behintzat. Ez duzu Nafarroara joan behar: zer hizkuntzatan hitz egiten dute Jaurlaritzaren gobernu kontseiluan? Zenbat aurikular ikusi dituzue saio horietan? «Egun on», bai -buenos días batek oso kastillanoa ematen du-, baina gero...\nBadakigu zer partida jokatzen ari garen. Eta non. Sonia Perez sailburuak ondo baino hobeto kokatu du egunotan EAEren esparru naturala zein den «las comunidades autónomas de la España verde» aipatu dituenean. Jakin nahi nuke, EAEn Valentziakoa bezalako araudi bat onartuz gero, nola erreakzionatuko luketen Revillak eta bestek hemengo agiriak euskaraz eta erdaraz, ordena horretan, bidaliko balizkiete, nahiz haiek erdara hutsez igortzen dizkiguten.\nAuzitegi Gorenaren erabakiaren biharamunean bon dia zioen mezu bat bidali zien Valentziako Gobernuko Hezkuntza sailak Balear Uharteetako Hezkuntza sailari eta Kataluniako Generalitateko Kultura sailari, konplizitate keinu bat eginez. Agur berdina jaso zuen bueltan. Compromis-eko komunikazio arloko kide Ricard Chulia Peris-ek «Bon dia i puta Espanya!» txiokatu zuen. Eta norbaitek gogoratu zituen Josep Plak bere herriaren mugak zehazteko esan omen zituen hitzak: «El meu país és aquell on, quan dic 'bon dia', em responen: 'Sí, sembla que fa bon dia'». Zer dugu Euskal Herria: «Egun on» esan, eta «bai, badirudi egun ona dugula» erantzuten diguten herria ala «sí, parece que hace buen día» esaten digutena?\nBERRIAn argitaratua (2020/06/19)


Produktu ugari egiten ditu, baina bera euskal pastelak eta galleta goxo-goxoak egiten dago espezializatuta.\nHotel eta jatetxe ugaritarako aritzen da lanean, eta "euskal sukaldaritza berria" osatzen duten sukaldari asko ditu bere bezeroen artean.\nBere fitxa osatzeko, artisauak berak luzatu digun errezeta bat eskainiko dizuegu. Dena den, aitortu beharra dago artisautzako lan guztietan "artistaren esku" egoten dela azken ukitua.\nEuskal pastelaren errezeta\n40 bat minutu behar dira 6 lagunentzako euskal pastela prestatzeko, eta beste 30 minutuz labean utzi behar da, 200ºC-tan.\nOsagaiak: 200 g gurin, 200 g azukre, 5 g gatz, 4 gorringo, 2 arrautza oso, 400 g irin, legamia koilaratxo bat.\nGurina, azukrea eta gatza ondo nahasi. Nahasketa ondo landuta dagoenean, gainerako osagaiak erantsi, eta orea landu. Ondoren, leku fresko batean, oihal garbi batekin estalita pausatzen utzi, irin pixka batekin -itsats ez dadin-.\nBien bitartean, pastel krema egingo dugu. Osagaiak: esne litro laurden bat, arrautza bat, gorringo bat, 60 g irin, 65 g azukre, 2 ron koilaratxo, eta banilla leka erdi bat. Guztia beroan ondo nahasi, eta hozten utzi.\nOrea ondo luzatu, xafla mehe bat lortu arte. Moldea gurin pixka batekin igurtzi, eta irin pixka bat erantsi, bertan botako dugun orea itsatsita gera ez dadin, eta orea molde horretan bertan zabaldu. Gainean krema bota, jada hotza dagoela (zentimetro erdiko lodiera), eta orearen beste geruza bat jarri gainean. Pintzel baten laguntzaz, arrautza irabiatua igurtzi, bukaeran distira polit bat izateko, eta labean sartu, 200ºC-tan, 30 bat minutuz.\nNire iritzian, gerezi pastela hobea da kremazkoa baino, baina gozoa da oso; beraz, gozozalea denak gustura hartuko du, baina hainbeste azukre nahi ez duenari atseginagoa irudituko zaio pastel kremazkoa. Dena den, jakin ezazue Bixentek bi pastel motak ematen dizkiela bisitariei dastatzeko, eta, beraz, erosketa ziurtasunez egiten duela jendeak.\nGerezi pastelaren gainean, lauburu bat marrazten du, eta kremazko pastelean, berriz, marra batzuk.\nBixentek egiten dituen galletak biribilak dira, lauak eta oso gozoak, natazko galleten oso antzekoak. Xumeak dira bere osagaiak: gurina, azukrea, gatza, arrautzak, irina eta legamia, baina kalitate gorenekoak guztiak ere.\nOso ezagunak dira gateau bouche Noel edo Gabonetako pastelak ere, Gabon Gauetan eta Eguberrietan jaten direnak. Kremaz betetako bizkotxo luzeskak dira, ijito-besoaren tankerakoa.\nBestalde, hagitz zabalduta dago gateau du roi edo errege pastela ere. Tradizioaren arabera, biribila izan behar du, eta gainean fruta lehor gorri zein orlegiak eraman behar ditu. Biribila izateak koroa bat gogorarazten du, fruta gorriek errubiak, eta orlegiek esmeraldak. Azpialdean, urre koloreko paperezko koroa bat ipintzen da, eta familiako txikienari ematen zaio. Hain zuzen ere berak adieraziko du pastel zati bakoitza norentzat izango den. Moztu, berriz, mahaiean dagoen adinduenak moztuko du pastela. Sorpresarekin -lehen baba bat izaten zen, baina gaur egun edozer izan daiteke- topo egiten duenak, urte osoan zehar zintzo-zintzo portatzeko betebehar morala izang du.


Pablogc06 lankidearen ekarpenak - Wikipedia, entziklopedia askea.\nPablogc06 lankidearen ekarpenak\nPablogc06(r)entzat eztabaida Blokeatze erregistroa igoerak erregistroak gehiegikerien erregistroa\n23:5923:59, 10 abendua 2020 ezb. hist +3.769 Geiser  erreferentziak Etiketa: Ikusizko edizioa\n19:2119:21, 26 azaroa 2020 ezb. hist −2 Geiser No edit summary Etiketa: Ikusizko edizioa\n18:5618:56, 26 azaroa 2020 ezb. hist +50 Geiser No edit summary Etiketa: Ikusizko edizioa\n18:4418:44, 26 azaroa 2020 ezb. hist −1 Geiser No edit summary Etiketa: Ikusizko edizioa\n18:4318:43, 26 azaroa 2020 ezb. hist +67 Geiser No edit summary Etiketa: Ikusizko edizioa\n18:5418:54, 22 azaroa 2020 ezb. hist +424 Geiser No edit summary Etiketa: Ikusizko edizioa\n18:4318:43, 22 azaroa 2020 ezb. hist 0 Geiser No edit summary Etiketa: Ikusizko edizioa\n18:4218:42, 22 azaroa 2020 ezb. hist +2.673 Geiser  gehitu Etiketa: Ikusizko edizioa\n17:5817:58, 22 azaroa 2020 ezb. hist +185 Geiser  zuzenketak eta erreferentziak Etiketa: Ikusizko edizioa\n20:0820:08, 29 urria 2020 ezb. hist −2.726 Lankide:Pablogc06/Proba orria  Orrialdetik eduki guztia ezabatzen azken aldaketa Etiketa: Husten\n20:0620:06, 29 urria 2020 ezb. hist +55 B Wikipedia eztabaida:Pablogc06/Proba orria  Pablogc06 wikilariak «Wikipedia eztabaida:Pablogc06/Proba orria» orria «Lankide eztabaida:Pablogc06/Proba orria» izenera aldatu du, birzuzenketaren gainetik azken aldaketa Etiketa: Birbideratze berria\n20:0620:06, 29 urria 2020 ezb. hist 0 t Lankide eztabaida:Pablogc06/Proba orria  Pablogc06 wikilariak «Wikipedia eztabaida:Pablogc06/Proba orria» orria «Lankide eztabaida:Pablogc06/Proba orria» izenera aldatu du, birzuzenketaren gainetik azken aldaketa\n20:0620:06, 29 urria 2020 ezb. hist +45 B Wikipedia:Pablogc06/Proba orria  Pablogc06 wikilariak «Wikipedia:Pablogc06/Proba orria» orria «Lankide:Pablogc06/Proba orria» izenera aldatu du, birzuzenketaren gainetik azken aldaketa Etiketa: Birbideratze berria\n20:0620:06, 29 urria 2020 ezb. hist 0 t Lankide:Pablogc06/Proba orria  Pablogc06 wikilariak «Wikipedia:Pablogc06/Proba orria» orria «Lankide:Pablogc06/Proba orria» izenera aldatu du, birzuzenketaren gainetik\n20:0520:05, 29 urria 2020 ezb. hist 0 t Lankide eztabaida:Pablogc06/Proba orria  Pablogc06 wikilariak «Lankide eztabaida:Pablogc06/Proba orria» orria «Wikipedia eztabaida:Pablogc06/Proba orria» izenera aldatu du\n20:0520:05, 29 urria 2020 ezb. hist 0 t Lankide:Pablogc06/Proba orria  Pablogc06 wikilariak «Lankide:Pablogc06/Proba orria» orria «Wikipedia:Pablogc06/Proba orria» izenera aldatu du\n20:0320:03, 29 urria 2020 ezb. hist +6 B Lankide eztabaida:Pablogc06/Proba orria  Orri berria: «Geyser»\n11:5511:55, 22 martxoa 2019 ezb. hist +7 Erica No edit summary Etiketa: Ikusizko edizioa\n11:5411:54, 22 martxoa 2019 ezb. hist +387 Erica No edit summary Etiketa: Ikusizko edizioa\n11:4011:40, 22 martxoa 2019 ezb. hist +333 Lankide:Pablogc06/Proba orria No edit summary Etiketa: Ikusizko edizioa\n11:4011:40, 22 martxoa 2019 ezb. hist +35 Erratz-txilar No edit summary Etiketa: Ikusizko Editorea: kommutatua\n02:5502:55, 16 martxoa 2019 ezb. hist +1.719 Erratz-txilar No edit summary\n16:0816:08, 15 martxoa 2019 ezb. hist −3.427 Lankide:Pablogc06/Proba orria  todo Etiketa: Ikusizko edizioa\n15:1315:13, 15 martxoa 2019 ezb. hist +4.780 Erica No edit summary\n11:4511:45, 15 martxoa 2019 ezb. hist +1.255 Lankide:Pablogc06/Proba orria  amaitu ia ia Etiketa: Ikusizko edizioa\n18:5218:52, 14 martxoa 2019 ezb. hist +885 Lankide:Pablogc06/Proba orria  edfhaerht Etiketa: Ikusizko edizioa\n13:5813:58, 14 martxoa 2019 ezb. hist +1.805 Lankide:Pablogc06/Proba orria  no he hecho na Etiketa: Ikusizko edizioa\n13:2513:25, 13 martxoa 2019 ezb. hist +1.875 B Lankide:Pablogc06/Proba orria  erica generoaren deskripzioa. Etiketa: Ikusizko edizioa\nPablogc06: Azpiorrialdeak • Baimenak • Erregistratze data • Edizioen zenbaketa • Sortutako artikuluak • Wikimedia proiektu guztietako ekarpenak • Kontuak


Biribilaren ertzak | Bizigiro | Berria\nFutbola eta politika ez direla nahastu behar behin baino gehiagotan entzun izan da, baina bien arteko harremana historikoa eta primarioa da. Sortu zenetik erabili baitu politikak bere onurarako. Baina masibo bihurtu den heinean, kaleko aldarrikapenen bozgorailu ere bihurtu da.\n1976an ikurrina oraindik legeztatu gabe zegoela, Jose Angel Iribar eta Inaxio Kortabarria ikurrinarekin atera ziren Realaren eta Athleticen arteko derbian. Euskal gizartean zegoen nahi bati erantzun zion keinu horrek. BERRIA\n2016ko azaroak 29 - Bilbo\nBigarren aita gisa izendatu du Diego Armando Maradona futbolari ohiak hil berri den Fidel Castro agintari historikoa. Ezaguna da bien artean egon den harremana, eta horregatik ez da hain harritzekoa izan izar argentinarrak egin dituen adierazpenak. Baina horrez gain, futbol munduan inor gutxik hitz egin du Castroren alde, edo haren kontra. Apolitikoak edo neutroak direlako, oro har, gaur egungo futbolariak. «Futbola gaur egun Coca Cola bezalakoa da, edozein lekutara irits daitekeen marka bat; horregatik, futbolari batek esaten badu Fidel Castroren galerak pena ematen diola, jarrera bat hartzen du, eta jende asko erakar dezake atzetik». Futbolariek gizartean daukaten eragina handia delako, Rayco Sanchez idazlearen arabera, «askotan politikari batek esaten duenak baino eragin handiagoa dauka». Eta horregatik eskatzen zaie apolitikoak izatea, «negozio handi bateko parte direlako». Baina beti ez da horrela gertatzen.\nFutbolak gizartean daukan eragina handia izatera iritsi da. Beñat Zarrabeitia kirol kazetariak azaldu duenez, «emozio kolektiboak eta, kasu batzuetan, identitarioak ere biltzen ditu barruan». Hau da, aldi berean pertsona asko ordezkatzeko eta hunkitzeko gaitasuna dauka futbolak. Eta horrek batzuentzat negozioa esan nahi du. Horregatik, futbolak kapitalismoaren irudirik okerrena erakusten duela dio kazetariak. Baina era berean, hain da kirol erraza eta edozein lekutara irits daitekeena, gizarte baten ispilu izatera ere irits daiteke. Hau da, unean uneko aldarrikapenak presente egoten dira kasu askotan, «masiboa den heinean, aldarrikapen plaza ere badelako». Ugariak dira halako adibideak futbolaren barruan, eta horiek biltzen saiatu da Sanchez Opio errebeldea: futbola, iraultza eta gizarte aldaketa liburuan. Baloi guztiak biribilak izan arren, bakoitzak bere ertzak eduki ditzakeelako.\nGizarte baten aldarria biltzen duen irudia da, esaterako, 1976ko abenduaren 5ean Atotxan futbol zelaian ateratako argazkia. Jose Angel Iribar eta Inaxio Kortabarria ikurrina eskuan zutela atera ziren zelaira, hartan oraindik debekatua zegoenean. «Irudi hark sekulako eragina izan zuen ikurrinaren legeztatzean, hura baino lehen [Manuel] Fragak bere hilotzaren gainetik pasatu beharko zutela esan bazuen ere». Zarrabeitiaren arabera, ordu hartan bazegoen halako borondate sozial handi bat ikurrinaren legeztatzearen alde, eta Atotxako irudi hark oihu horri erantzun besterik ez zion egin. «Ikurrina herri borondatearen bidez legeztatu zen, baina ekintza hark eragin handia izan zuen mezu hori zabaltzen». Adibide horrekin bakarrik agerian geratzen da, beraz, futbolak sozialki eta politikoki zein eragin izan dezakeen.\nBaina gauza bera esan daiteke 2012an Bartzelona eta Real Madril taldeen arteko partidan, 17:14 minutuan, Bartzelonako zaleek independentziaren alde egindako oihuen inguruan. «Ekintza hori ezin da ulertu Katalunian dagoen testuingururik gabe», Zarrabeitiaren hitzetan. 2015ean Athleticen eta Bartzelonaren artean jokatu zen Espainiako Kopako finalean izan ziren txistuekin bezala. «Monarkiak ordezkatzen duenaren aurkako gaitzespen bat izan zen ekintza hori, nahiz eta talde bietako zale guztiek ez duten babesten independentziarik». Futbol zelaiak aldarrikapenerako plaza bihurtzen baitira kasu askotan, kirol bat ikusteko plaza huts bat izateaz gain. «Askotan esaten da futbola herriaren opioa dela, baina hori ez da horrela; ez dut uste San Mamesen biltzen diren 40.000 zaleak edo Anoetako 20.000 horiek alienatuta daudenik». Areago, kalean dagoen giroaren termometro bat izan daitekeela dio.\nEta, hala ere, gaur egungo futbolariak gehienetan isilik geratzen dira. «Badakit Donostiako herri harresian Realeko zenbait jokalari bertaratu zirela, eta horregatik ausardia izan zutela esan daiteke, taldeak hori egiteagatik bazterrera utzi zitzakeelako», azaldu du Sanchezek. Pep Guardiola entrenatzaileak, bestalde, bere ibilbideak ematen zion babesari esker egin zituen Kataluniaren independentziaren aldeko adierazpenak, idazlearen iritziz. «Eta, hori egiteagatik, Espainiako zenbait hedabidek etsaitzat hartzen dituzte berak gidatzen dituen taldeak». Futbolak eskaintzen dion bozgorailua baliatu besterik ez zuen egin Guardiolak, hedabide nagusiei gustatu ez zitzaien mezu bat helarazteko. Eta eragin handia izan zezakeenez, haren aurka hitz egin zuten. Futbola ez baita politikarekin nahastu behar.\nAskotan entzun izan den esaldia izaten da hori agintari politikoen artean. Halakoak entzun ziren Bartzelonaren eta Real Madrilen arteko partidan zaleek independentziaren aldeko oihuak egin zituztenean, edo Espainiako erregeari txistu egin ziotenean. «Hori esaten dutenak izaten dira futbola eta politika nahasten lehenak», Zarrabeitiaren arabera. Gogora ekarri du Espainiako taldeak Munduko Kopa eta Eurokopa irabazi zituenean egon zen nazionalismo leherketa. «Espainiak erabili zuen egoera hori, eta lehenago Frantziak ere berdin egin zuen Munduko Kopa irabazi zuenean». Halako garaipenak estatu nazioak indartzeko eta euren burua berresteko erabili izan baitira behin eta berriz. Olinpiar Jokoak propaganda egiteko erabiltzen direnean bezala, Munduko Kopa bat irabazten denean kirola politikaren pentzurako erabiltzen baita.\nFutbolaren eta politikaren arteko lotura hori «primarioa» dela azaldu du Ekain Rojo Nor ikerketa taldeko kideak. Duela bi urte Futbola eta hedabideak bikoa nazio nortasunen joko zelai garaikidea: XIX. mendetik XXI. menderako aingura tesia argitaratu zuen. Eta han ikertu zuen nola erabili izan den futbola nazio nortasuna garatzeko. «Esango nuke futbola sortu zenean bazegoela lotura hori, emozioekin eta abertzaletasun sentimendu primarioekin lotuta dago». 1870. urtean hasi ziren Erresuma Batuko nazioen arteko partidak jokatzen, eta horrek atxikimendu bat sortu zuen. I. Mundu Gerra amaitzean, kirola nazioartean zabaldu zen, «eta orduan hasi zen futbolaren eta nazionalismoaren arteko loturaren garai nagusia». 1930. urtean munduko lehen txapelketa jokatu zuten Uruguain, eta orduan hasi ziren baita ereserkien zeremoniak ere. Alegia, estatu nazioentzako propagandarako tresna bihurtu ziren horrela.\n«Futbola nazionalismoa haragitzeko esparru bat bihurtu da, historikoki aurrez aurreko bat irudikatu duelako: hamaika jokalari elkarren aurka lehian. Eta horren bidez nazionalismoak behar duen gure eta haien arteko lehia gertatzen da», esan du Rojok. Horregatik, selekzio batek nazioarteko txapelketa bat irabazten duenean gu horren goratze bat gertatzen da: «Nazio eraikuntzaren aldetik, nazioek biziberritu behar dute», dio. Hau da, estatu batek bere historia idazten jarraitzeko halako garaipenak beharrezkoak direla. Horregatik esan daiteke politikak futbola bere interesetarako erabili izan duela. Eta horregatik epaitu dituela iritzi horren aurka agertu diren futbolariak. Bozgorailu on bat zeukatelako, eta ahotsa goratzeko aukera ematen zielako. Baina denek topatu dituzte euren zirrikituak futbolean ere. Kaleko aldarrikapen ugari iritsi dira futbol zelaietara, eta han gertatzen zenak ere baldintzatu du gizarteko egoera. Alegia, politikak eta futbolak elkar elikatu dute behin eta berriz.\nFUTBOLA ETA POLITIKA NAHASTU DITUZTENAK


Paulino Larrañaga artista eibartarra - Ahotsak.eus\nPaulino Larrañaga artista eibartarra\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-086-001 kodeko bideoa nahi duzula aipatzea: ahotsak@ahotsak.eus\nPaulino Larrañaga artistaren biografia. Pello Zabaletak egindako aurkezpena. Paulino Larrañaga, dibujo eta pinturan jardundakoa eta momentuan batez ere eskultura lantzen duen artista (egurrezko eskulturak).\nGaia(k): Lanbideak » Artistak\n- Eskuak lanerako gehienok, arterako gutxi batzuk. Eskuetako nekeak, nahikoa errez pasatzen diren nekeak; adimenekoak, burukoak, arimako nekeak, bizitza guztian lagun egiten digutenak; artistaren nekea, bere kezkak. Paulino Larrañaga: artista. Zer dira eskuak artista batentzat?\n- Eskuak dira gorputzian hankak bezela, ibilli egin bihar dirala eta eskuak erabilli egin bihar dirala. Hortik urtetzen dau esan nahi dot arte ederrak. Ni pasau naiz: dibujuak, pinturak, eta oiñ eskulturia. Eskulturia egurrian edo zurian zela esaten dan . Zurezko eskulturak egitten ditturaz; gero ikusiko dittuzu zerak.\n- Beraz, eskuak lanabes dira, baina ez ote dira gehiago idearen bide? Idea eskuetara doa...\n- A bai! Ideak mobitzen dittuez eskuak. Bai, hori da, gorputzak hankak bihar dittuzen bezela mobimientuetarako, eskuak dira gure ideak modelatzeko.\n- Zilegi bekit bromatxo bat: zer lirateke italianoak eskurik gabe?\n- Bo! Hori da.\nEz Dok Amairu eta Gaur taldeak\nMusikari izatearen gorabeherak\nBartzelonako, Madrilgo eta Pariseko pintura eskoletan\nLehendabiziko bateria, egungoaren oinarri\nZer da musika?\nKopilotoak hiztuna behar du\nKantugintzaren sorrera, erraza


Mercadonaren 2022-2023 aldirako Berdintasun Plana - Mercadona\nMercadona supermerkatu fisikoen eta onlineko salmentako konpainiak Berdintasun Plan berria sinatu du UGT eta CCOO sindikatuetako ordezkariekin. Plan hori 2022ko urtarrilaren 1ean jarriko da indarrean, eta bi urteko indarraldia izango du (2023ra arte, orduan berrituko da hitzarmen kolektiboa ere).\nBerdintasun Plan berriak, 2019az geroztik indarrean dagoena eguneratzeaz gainera, indartu egiten du konpainiak ordainsari-politikaren gardentasunaren alde duen konpromisoa. Era berean, barneratu egiten du berdintasunaren arloan berriki izaniko arau-garapena, zeinak berdintasun-planen erregistroa eta ordainsari-berdintasunaren printzipioa baititu jomuga.\nMercadonak hamabi urtean baino gehiagoan dauka Berdintasun Plana, ordezkari sindikalek berretsia, eta, eguneratze honen bidez, sendotu egiten du berdintasunean oinarritutako lan-harremanen aldeko konpromisoa. Berdintasun Plan eguneratuarekin indartu egingo ditu aurrekoarekin izaniko lorpenak, hala nola 2020an emakumeak izatea zuzendaritza-postuen % 45ean eta Administrazio Kontseiluko lanpostuen % 62an, edo ordainsarien berdintasuna balio ukaezin bihurtzea konpainiaren ereduan. Ildo horretatik, premisa hauxe aplikatzen du modu transbertsalean 1997az geroztik: “Erantzukizun bera, soldata bera”.\nIldo horretan, hauxe adierazi du Rosa Enríquez UGTko Berdintasun Planaren Jarraipen Batzordeko kideak: “UGTn oso positibotzat jotzen dugu Mercadonak Berdintasun Plana eguneratzeko eta egokitzeko lortutako akordioa. Finkaturik geratu da batzordeak azken urteotan egindako lana, eta bermaturik geratu da, orobat, aukera-berdintasuna enpresako langile guztientzat”.\nSilvia Yankowich CCOOko Atal Sindikaleko idazkari nagusiaren ustean, “gardentasuna guztiz garrantzitsua da berdintasunaren aldeko apustu irmoan”. “Horrexegatik heldu diogu auzi horri Mercadonan, garai berrietara egokitzeko; hala, genero-ikuspegia baliatu dugu langileen lan-baldintzei eragiten dieten faktore guzti-guztiak ebaluatzeko ikusmolde gisa”.\nBestalde, Ruth García, Mercadonaren Lan Harremanetako zuzendaria, pozik agertu da lortutako akordioarekin, eta hauxe adierazi du: “Harro egoteko moduan gaude konpainiarekin, haren ereduarekin, lan-harremanak etengabe hobetzea oinarri izatearekin, horixe baitu bidetzat ekitatearen, kalitatezko enpleguaren eta aniztasuna errespetatzearen aldeko konpromisoa sendotzen jarraitzeko”.\nGoiburuko irudia: Langileak Mercadonaren Madrilgo Erlauntzan.


Alokairu soziala | Consumer\nEspainian, lehenengo etxebizitzen %9 inguru babes ofizialekoak dira, alokairuan.\nEgilea: Cristina Henales 2011-ko otsailak 14\nAdinez nagusi den gazte batek gurasoen etxetik alde egiteko garaia dela erabaki du, eta, denborak aurrera egin ahala, alokairua da bere lehen aukera. Orduan pentsatu: “Zenbat ordainduko dut batez beste 94 metro karratuko azalera duen higiezin batengatik?” Batez beste, 662 euroko errenta. Hau da pentsamendua: “Nik bakarrik egin diezaioket aurre gastu horri?” Erantzuna ez da erraza, espainiarren erdiek baino gehiagok hilean 1.100 eurotik beherako diru-sarrera gordinak jasotzen baitituzte. Haiekin (hala badagokio) alokairu bati eta etxebizitzak sortzen dituen gastuei (argia, gasa, ura, etab.) aurre egin behar diete. ), norberarenak ez ezik.\nLana lortzea gero eta zailagoa da, eta horrek autonomia pertsonala lortzeko aukera murrizten du. Gazteak dira etxebizitza eskuratzeko zailtasun handienak dituzten talde sozialetako bat, eta %50 inguru, 18 eta 34 urte bitartekoak, gurasoekin bizi dira. Baina hori ez da guztia. Lana edukitzeak ez dio beti bermatzen pertsona bati gurasoen etxetik mugitzeko behar adinako autonomia finantzarioa. Espainian, gurasoekin bizi diren gazte horien %60k egiten du lan.\nEspainia Europako azken herrialdeen artean dago alokairu sozialeko etxebizitzen kopuruari dagokionez\nDuela hamarkada batzuetatik hona, adin nagusitik independizatzea helburu zaila bihurtu da. Hori dela eta, Osasun, Gizarte Politika eta Berdintasun Ministerioak “Emantzipazio Gaztearen Programa” sortu du, gazteei enplegu eta etxebizitza duina eta kalitatezkoa lortzen laguntzeko, alokairuko etxebizitza gazteen poltsa bat sortuz eta laguntzak sustatuz, hala nola emantzipazio gaztearen oinarrizko errenta (210 euroko hileko bat). Hala ere, Espainia Europako azken herrialdeen artean dago alokairu sozialeko etxebizitzen kopuruari dagokionez. Oro har, lehenengo etxebizitzen %13 inguru alokairukoak dira, eta %9 baino ez dira Estatuak eta autonomia-erkidegoek sustatutako alokairu-erregimeneko babes ofizialekoak; Europako batez bestekoa, berriz, %18 da.\nAlokairuko Sozietate Publikoa, etxebizitza baten alokairua kudeatzen duen Sustapen Ministerioaren mendeko agentzia, jabearen eta maizterraren arteko bitartekaritzaz arduratzen da. Besteak beste, honako zeregin hauek ditu: etxebizitzen ebaluazioa, haien errenta adostea, aldeek aurkeztutako dokumentazioa aztertzea, kontratuak sinatzea, etxebizitza merkaturatzeko egokitzapen- eta obra-lanak kudeatzea, etab. 2010ean, guztira, etxebizitzak alokatzeko 4.446 kontratu kudeatu zituen, 74 metro karratu ingurukoak, eta 493 euroko batez besteko errenta, hau da, merkatuaren %26 aurreztu zuen.\nBaina etxebizitza soziala ez dute administrazio publikoek bakarrik sustatzen, eremu pribatuan ere alokairu sozialaren aldeko planak jarri dira abian. Alokairuko Sozietate Publikoarekin lankidetzan aritzen dira 8.100 higiezin eman dizkioten finantza-erakunde pribatu batzuk, besteak beste, La Caixa, Bancaja, Caja Mediterráneo, Santander eta Caja Madrid. Espainiako kutxa batzuek beren Gizarte Ekintzaren bidez proiektuak sustatzen dituzte, gazteak emantzipatu ahal izateko. Hona hemen adibide batzuk:\nVital Kutxa. Vital Kutxaren Gizarte Ekintzak Vitalquiler izeneko proiektua jarri zuen abian 2004an, Arabako hiriburuan alokairuko etxebizitza-parke bat sortzeko, merkatu librean baino errenta merkeagoak dituzten gazteentzat. Guztira, 18tik 35 urtera bitarteko bizilagunentzako 981 etxebizitza eraiki dira hirian, hilean 476 euroko batez besteko errenta ordainduta. Caja Vital Kutxaren Gizarte Ekintzak alokairuaren prezioaren %75era bitarteko diru-laguntzak ematen ditu. Araudiak finkatzen duen zenbatekoaren, etxebizitzen tamainaren, maizterren diru-sarreren eta finantza-erakundearekin duten bezero-zerrendaren arabera zehazten dira. Kontratuen iraupena bost urtekoa da, eta luzatu egin daiteke. Arabako Kutxaren Gizarte Ekintzak urtean 1,5 milioi eurotik gorako alokairuak emango ditu.\nla Caixa. “la Caixa” Fundazioaren Gizarte Ekintzak Modu oneko etxebizitzak izeneko programa du. Hiru helburu ditu. Helburua da 18-35 urteko gazteen emantzipazioa erraztea, 65 urtetik gorako pertsonei etxebizitza duina eskaintzea eta familien eskura dauden etxebizitzak eskaintzea. 2004 eta 2010 bitartean 1.846 etxebizitza entregatu ziren eta beste 1.176 eraikitzen ari dira. Horiek guztiak Katalunian, Madrilen, Andaluzian, Valentziako Erkidegoan eta Euskal Autonomia Erkidegoan daude, baita bakoitzak bere metropoli-barrutian ere. Gazteentzako eraikinek gela bat edo bi eta 45 eta 50 metro koadro arteko azalera dute. Alokairuaren iraupena bost urtekoa da, eta aurreikusitako baldintzak mantentzen badira luzatu ahal izango da. Proiektu horretarako, 720 milioi inbertitu ditu finantza-erakundeak, eta 2011n 1.000 etxebizitza berri baino gehiago ematea aurreikusten du.\nIbercaja. 2003az geroztik, Ibercajaren Gizarte eta Kultur Ekintza Federico Ozanam Fundazioarekin elkarlanean ari da alokairu solidarioko poltsaren proiektuan. Helburu nagusia da Zaragozan alokairuko etxebizitza bat eskuratzen laguntzea arazo sozialak dituzten pertsonei, errenta ordain badezakete ere, alokatzeko prest dagoen errentatzaile bat lortzen ez badute. Horretarako, jabearen edo balizko errentatzailearen eta etxebizitza bat eskuratu nahi duen maizterraren arteko bitartekari da. Gainera, etxebizitza itxiak irekitzeko beharraz sentsibilizatu nahi da.\n18 urtetik gorako titularrak dituzten bizikidetza-familia edo -unitateek eskuratu ahal izango dituzte horrelako higiezinak, betiere alokairuaren prezioa diru-sarreren %50 baino handiagoa ez bada. 2008ra arte proiektu hau hasi zenetik, 376 familia unitatek hartu dute alokairuko etxebizitza bat, hau da, 1.260 pertsonak. Gaur egun, 214 alokairu daude aktibo. 2009an, erakunde finantzarioak fundazioarekiko lankidetza berritu zuen, 100.000 euroko ekarpenarekin. Gainera, alokairu solidarioko poltsaren osagarri gisa, finantza-erakundeak mikrokreditu-lerro bat du, alokairuak dakartzan gastuak ordaintzeko, hala nola argia, ura, gasa eta abar.\nCaja Madrid. Finantza-erakundeak 700 etxebizitza baino gehiago ditu Alquila Planean. Madrilgo Erkidegoak sustatutako zerbitzua da, jabe eta maizterren artean ibiltzen da eta alokairuko etxebizitzak kudeatzen ditu. Helburua da alokairuaren merkatua dinamizatzea eta sustatzea gazteen artean, modu onean eta kontratu ziurtatu batekin. Bere zerbitzuen artean, etxebizitza bilatzen eta errentariak aukeratzen laguntzea dago, fidagarritasun eta kaudimen baldintza egokiekin, errentamendu kontratua prestatzea, jabearekin sor daitezkeen gatazkak konpontzeko bitartekaritza, etab.\nalokairu aurreztu laguntza\n19. cove klausula duten ikasleentzako alokairuak. Nola funtzionatzen dute?\nHiriaren erdian bizitzea


Gardenki: Estimatzaileen lagin-banaketak – Gizapedia\nEstimatzaile baten lagin-banaketa estimatzaile bati dagokion probabilitate-banaketa da. Estimatzaileak lagineko datuetatik kalkulatzen diren balioak dira, adibidez, datu batzuekin kalkkulaturiko batezbesteko bat. Laginak zoriz aukeratzen direnez, estimatzaileek balio aldakorrak edo zorizkoak hartuko dituzte, lagin horien arabera. Horregatik, laginaren arabera balio ezberdinak hartzen dituztelako hain zuzen, estimatzaileen probabilitate-banaketei lagin-banaketa deitzen zaie.\nKontzeptu horri buruzko gardenkiak eta lagin-banaketa ohikoenak hemen ikus ditzakezu. Orriko launaka inprimatu nahi badituzu, sakatu hemen.


Santurzine Jaialdiak istorioak ur nahasietan arrantzatzera animatzen du bere Zortzigarren Edizioko kartelean - Serantes Kultur Aretoa\nHasiera > Albisteak > Santurzine Jaialdiak istorioak ur nahasietan arrantzatzera animatzen du bere Zortzigarren Edizioko kartelean\nSanturzine Jaialdiak istorioak ur nahasietan arrantzatzera animatzen du bere Zortzigarren Edizioko kartelean\nArrantzale bat da aurtengo protagonista, COVID-19k jaialdiaren elementu bereizgarri batzuk birdefinitzera behartu duen urtean.\nBi astean, bertako artisten zineak eta musika akustikoak berpiztuko dute Santurtziko kultura eta ostalaritza.\nCOVID-19k eragindako sasoi gorabeheratsuetan, SANTURZINE Santurtziko film laburren jaialdia jendea istorioak arrantzatzera animatzen saiatuko da, udalerriko kultura eta ostalaritza suspertzeko, zortzigarren edizioko kartelaren bidez. Javier Trapero argazkilariak diseinatu du, eta Papa Diouf herriko bizilaguna da protagonista arrantzale baten paperean. Irudiak kolorea jarri nahi dio ziurgabetasun garai bati bi asteko jaialdian, urriaren 2tik 17ra.\nKoronabirusak SZ8aren antolakuntza behartu du lehiaketaren elementu bereizgarrienetakoren bat birdefinitzera. Horrela, tabernetako proiekzioak bi hitzordura mugatuko dira (hilaren 2an Musicen eta 16an Harolden), eta bertaratzen direnek eserita egon beharko dute, maskara jantzita, eta edukiera murriztuko da, betiere osasun-segurtasuneko neurriak bermatuta. Horiez gain, Kresala aretoan beste bi egunez proiektatuko da (hilaren 4an eta 9an). Horietan ere, maskara jantzi beharko da eta edukiera mugatua izango dira. Lau topaketa horietan, berrikuntza gisa, formatu akustikoko bertako artisten musika izango da, hala nola, Mi Dulce Geisha, Luis Pereira edo Belier, 2020rako programatutako emanaldiak nabarmen murriztuta ikusi dituztenak.\nEgoera sanitarioa dela eta, bertan behera utzi behar izan da itsasontziz egiten den inaugurazio-jaia, eta Serantes Kultur Aretoko itxiera ekitaldia aurreratu behar izan da, hilaren 17ra, 20: 30ean. Gainera, ezin izango da Santurtziko Udal Banda taula gainean egon. Edukiera ere kaltetuko da. Santurzine jaialdiak Santurtziko Udalaren laguntza du uneoro, zeinak COVID gabeko jaialdiari aurre egiteko irizpideak ezartzen baititu.\nLan gutxiago, kalitate bera… eta erakusleiho berriak\nBirusa atal ezberdinetan aurkeztutako lan kopuruan ere nabaritu da. Aurten, 598 ekoizpen jaso dira, iaz baino ehun bat gutxiago. Hala ere, horien kalitatea ez da nabaritu eta hautaketa zailagoa izan da.\nEstatuko sailak genero desberdinetako hamar film labur izango ditu, besteak beste jaialdian ezagunak diren David P. Sañudo eta Javier Marcoren lanak eta Berlin eta Locarnotik pasa diren ekoizpenak. Santurtziarren lanak erakutsiko ditu beste behin ere SZ8k Santurtzi sailean, sei sari eta 1.500 euro eskuratzeko aukera ematen duen sailean, eta azken euskal ekoizpenak ere erakutsiko ditu Euskal Pantailak sailak, besteak beste, Aitor Arregi eta Jose Mari Goenagaren azken lana, zeinak Serantes 2016 saria jaso baitzuen Moriarti Produkzioak ekoiztetxearekin, eta El increíble finde menguate filma (SKAn urriaren 8an, Jon Mikel Caballero zuzendariarekin), Malagako jaialdian ikusitakoa. Atal honetan, gainera, hainbat estreinaldi absolutu daude, eta kasuen erdietan jendaurrean erakusten diren lehen aldia da.\nAmnistia Internazionalak lanerako eta osasunerako eskubidean jarriko du arreta IBILTARIAK atalean bost film laburren bidez. Aurten, lehen aldiz, Donostiako eta Gasteizko fakultateetako unibertsitate-ikasleei erakutsiko zaizkie. Kalean atalean, Bizitegirekin lankidetzan, gizarte-bazterketako egoeran dauden pertsonek eta eguneko zentroetako langileek epaimahai gisa jardungo dute etxegabetasunari buruzko ekoizpenen inguruan. Bi atalak nazioartekoak dira eta mundu osoko lanak dituzte.\nEstatu eta Santurtzi sailetako irabazleak hautatzeko epaimahaia honako hauek osatuko dute: Lara Izagirre zuzendaria (‘Un otoño sin Berlín’ eta ‘Nora’), Enrique Diego zuzendaria (‘Minotauro’, Raspa de Oro 2019), Jon Plazaola aktorea (‘Allí abajo’, ‘La pequeña Suiza’), Leire Orbe aktorea (‘y punto’) eta Arantza g. Argüello jantzi-diseinatzailea (‘Mosg. Argüello’).\nAurtengo berrikuntza nagusia Santurtzi Zine Lantegia izango da, euskal ikus-entzunezkoen industriari zuzendutako gunea eta bi foro izango dituena. Lehenengoa Casa Torre jauregian egingo da, hilaren 3an, eta Euskadiko hamar bat jaialdi izango dira protagonista; besteak beste, Bilboko dokumentalen eta Film Laburren Nazioarteko Jaialdia – Zinebi –, Vitoria-Gasteizko Film Laburren Jaialdia – Cortada –, Kortezarra Gasteizko Film Laburren Jaialdia, Donostiako Film Laburren Jaialdia – Donosskino – eta Eibarko Film Laburren Jaialdia – Asier Errasti –. Bigarrena, berriz, astebete geroago izango da, hilaren 10ean, eta sinergiak sortzeko interesa duten sortzaileak bilduko ditu.\nAndrzej Kaminski pintura erakusketa\nSerantes Kultur Aretoak berriro jarriko du abian udazkeneko eszena programazioa


30 urte estudio.k: arkitektura, hirigintza, ingenieritza zibila - Estudio K\nAurten estudio.k-ren 30 urteak ospatzen ditugu, arkitektura, hirigintza eta ingenieritza zibila arloetan murgildurik. 1986. urtean hasi ginen, garai hartako arkitektura estudio arrunten moduan, arkitektoa zentru bakarra eta estudioaren buru izanda, eta enpresa berrian bilakatu zen, partekatutako proiektuan.\nArkitektura eta ingenieritza arloetako profesionalek fundatutako kooperatiba sortzea da partekatutako ideia. Diziplinarteko taldeen bidez lan egiten arkitektura, ingenieritza zibila eta hirigintza arloetako proiektuak eta lanak burutzen dira.\nProiektua sei kiderekin hasi zen: Iñaki Arrieta, Jon Madariaga, Garbiñe Fernández, Anton Bretos, Luis Saitua eta Kepa Arrieta.\nHasieratik, aldaketa nabarmena burutzen da bai fisikoki bai antolamenduan. Egoitza berria erosten dugu, Basagoiti 69, gure lantokiaren azalera bikoitzen, hazteko aukerak eskainiz, proiektuan pertsona berriak gehituz.\nEnpresa kooperatibo berri moduan antolatzen gara. Bidetik ikasten dugu kooperatiba izateak zer esan nahi duen, denak proiektuaren arduradun gara eta proiektu propioa da. Kooperatibako gobernu atalak sortzen ditugu. Hasiera batean antolakuntza basikoa eta intuitiboa da.\nAldi berean, gure bezeroei komunikatzen eta azaltzen diegu gure antolaketa berria eta proiektu berriak eta konplexuagoak garatzeko gaitasuna. Bezeroak dibersifikatzen ditugum inguruko udaletxeetara, Euska Jaurlaritzako sailetara, Aldundietara eta baita bezero pribatuetara.\nUrte gutxitan, ahalbide tekniko berriak barneratzen ditugu; KAD bidezko marrazketa, egitura kalkuluen programak, neurketa lanak, aurrekontuak etab. Administrazioko arloan ere paperetik informatikara pasatzen dugu. Gure lanen beharren araberako gestio programa informatikoa garatzen dugu.\nTresna hauek gure antolaketa eta lan gaitasuna hobetzeko balio digute.\nBitartean pertsona berriak gehitzen dira proiektura eta kooperatibako kideak hazten dira.\nLehenengo etapa honetako zenbait proiektu esanguratsu aurkezten dizkizuegu:\nGetxoko Andra Mariko Hornitegiaren Proiektua (1989): proiektu guztia CAD marrazketa sistemaren bidez egindako lehendabiziko proiektua.\nSopelako Osasun-Zentroa (1990): Eraikinaren egiturako parte bat zur ijeztatuan egindako lehenengo proiektua.\nUrdaibai Biosferako Erreserbaren Erabilera eta Kudeaketa Zuzentzeko Plana #UrdaibaiEKZP (1993): Lurralde Antolaketa-ko lehenengo lana, lurraldeko ingurumen-osagaia funtsezko aldagai duen proiektua.\nBilboko Portuko TMB Edukiontzi Terminala (2001): Edukontzi Terminal berriaren eraikuntza, Bilboko Portuko Handitzearen 2º kaian.\nASU etxebizitzak Sopelan #ASUetxebizitzak (2010): Zurezko CLT panel kontraijeztatutak eta UNE-EN ISO 14006 ekodiseinu agiriarekin egindako arkitekturako lehenengo proiektua.\nLan hauek, aurrepausua izan dira eta gure antzeko enpresekiko bereizten gaituzte.\n30 urteetako laburpenak estudio.k proiektu kooperatiborako konpromesua sendotzeko erabilgarria dugu.\nArkitektura, hirigintza eta ingenieritza zibil estudioa.\nestudio.k -ren 30 urteak direla eta, kanpaina berezia garatuko dugu gure sare sozialetan zuei urte hauei buruzko informazio gehiago helarazteko. Berriak urteurrenerako etiketa berezien bidez aurki ditzakezue baita twitter-ren: #30urte_estudiok eta #30años_estudiok .\nKepa Arrieta/ estudio.k s.coop.p.-eko koordinatzailea\nPosted in\tArkitektura Hirigintza Ingeniería and tagged with arkitektura estudioa ekodiseinua giza garapen jasangarria hirigintza estudioa ingenieritza estudioa ingenieritza zibila kooperatiba lurralde antolaketa ner group zura .


Espainiako Sendagileen Lan Egoerari buruzko Inkesta: bete ezazu\nEspainiako Sendagileen Lan Egoerari buruzko Inkesta: bete ezazu\nEspainiako Mediku Elkargoen Erakundeak (OMC), CESMerekin elkarlanean, Espainiako Sendagileen Lan Egoerari buruzko Inkesta proiektua jarri zuen martxan 2014 urtean, sendagileek bizi duten prekarietatea frogatu eta salatzeko helburua zuena.\nOrdutik hona, 13.335 inkesta jaso dira eta nazio mailan ikerketa erreferentea bihurtu da. Besteak beste, sistema publikoan lanean ari diren eta plaza finkoa ez duten sendagileen %50 kontratu prekarioekin ari dela frogatu ahal izan da, edota sendagileen %43,5 laneko jazarpena pairatzen duela.\nOMC-tik proiektuari jarraipena ematea erabaki da, izan ere, ez baitago gaur egun sendagileen lan egoera neurtzen duen beste ikerketa edota entitaterik.\nBeraz, Gipuzkoako Sendagileen Elkargotik aurtengo inkestan parte har dezazuen eskatu nahi dizuegu.\nOndorengo estekan klik eginez bete ahal izango duzu inkesta:


Jubilatu eta pentsionistek urteko lehen elkarretaratzea egin dute gaur eta pentsio duinak eskatzeko jarraituko dutela adierazi dute — Oñatiko udala\nJubilatu eta pentsionistek urteko lehen elkarretaratzea egin dute gaur eta pentsio duinak eskatzeko jarraituko dutela adierazi dute\nHilaren 30erako deituta dagoen greba orokorraren prestaketan aktiboki parte hartze ari dira hainbat pentsionista\nBi urte dira jada herriko pentsionistak astelehenero elkarretaratzeak egiten hasi zirela. Bi urteko tarte horretan Oñatin ez ezik, Donostian, Gasteizen edota Madrilen egin diren mobilizazioetan ere parte hartu izan dute. Gabonetako etenaren ondoren, gaur eguerdian plazan elkartu dira berriro, pentsio duinak eskatzeko. Eta datozen astelehenetan ere, 12:00tan, elkarretaratzeak egiten jarraitzeko asmoa adierazi dute. Aldi berean, urtarrilaren 30ean Eskubide Sozialen Kartak deitu duen greban parte hartzeko asmoa azaldu dute. Bide horretan, herriko hainbat pentsionista aktiboki parte hartzen ari da grebaren prestaketan.\nELA, LAB, Steilas, ESK, Hiru, Etxalde eta EHNE sindikatuek ostegunean erregistratu zuten ofizialki urtarrilaren 30erako greba orokorraren deialdia. Prekarietatearen kontra eta lanpostu, pentsio eta bizitza duina aldarrikatzeko greba izango dela adierazi zuten sindikatuetako ordezkariek. Azken hamarkadan lan baldintzek eta pentsioek okerrera egin dutela eta lan baldintza, pentsio eta bizitza duin baten aldeko borrokan jauzi kualitatiboa egitea beharrezkoa dela esan zuten. Krisiaren aitzakian kendu diren eskubide sozialak eta lan arlokoak berreskuratzea aldarrikatzen dutela adierazi zuen Mitxel Lakuntzak, ELA sindikatuko idazkari nagusiak.\nPentsiodunen, langileen, feministen eta ekologisten borrokak bateratzea da hilaren 30erako deitu den grebaren helburua. Oñatin, greba prestatzeko batzorde bat lanean ari da azken asteotan. Gaur bertan bilera irekia egingo du Antixena gaztetxean, 18:00tan. Informazioa jaso nahi duen orori, ekarpenen bat egiteko interesa duenari bertaratzeko gonbidapena egiten zaio. Eta han izango dira, besteak beste, herriko pentsionisten mugimenduko hainbat ordezkari ere.


Euskal jantzen alardeak eta munduko folkloreen topaketea Bilbon | Dantzanet\nRecordaros que el plazo para apuntarse al Bizkaiko Dantzari Eguna, finaliza el proximo viernes 27.\nEuskal jantzen alardeak eta munduko folkloreen topaketea Bilbon\nJantza Plazetan programeak egitarau berezia atondu dau gararrilerako gure folklorea babesteko asmoz.\nDomeka honetan eta garagarrilaren 8an, 15ean eta 22an, Arriaga plazea erromeria tradizionalen, jantza alardeen eta kalejiren lekuko izango da. Euskal folklore herrikoia bultzatzea da ekimenaren helburua; Bilboko Udalak Bizkaiko Dantzarien Biltzarragaz batera antolatzen dau programea.\nJantza Plazetan urte osoan zehar uriko auzo guztietan egiten da, baina, aspalditik, garagarrilean alardeak eskaintzen ditue Arriaga plazan. Antolatzaileek gure folklorea Bilbora bisitan datozen personei hurreratu nahi deutsie, batez be udako hilebeteetan.\nOhiko egitarauaz gan, garagarrilaren 27an, eguenean, Munduko folkloreen topaketea izango da, Portugaleteko Nazinoarteko Folklore Jaialdiagaz lankidetzan. Bertan, Mexikoko, Indiako, Poloniako, Txuvaxia Errepublikako eta Kolonbiako bost taldek hartuko dabe parte.\nKontuak kontu, emonaldiak arrastiko 19:00etatik aurrera eskainiko ditue, ordu horretan jente gehien dabilelako plazearen inguruan.\nGaragarrileko alardeak talde honeek eskainiko ditue: Santutxuko Gaztedi Jantzari Taldeak, Basurtuko Beti Jai Alaik, Erandioko Goi-alde Jantza Taldeak eta Castañoseko Salbatzaile Jantza Taldeak.\n- Garagarrilaren 2an (domekea): Santutxuko Gaztedi Jantzari Taldea.\n- Garagarrilaren 8an (zapatua): Basurtuko Beti Jai Alai.\n- Garagarrilaren 15ean (zapatua): Erandioko Goi-alde Jantza Taldea.\n- Garagarrilaren 22an (zapatua): Castañoseko Salbatzaile Jantza Taldea.\n- Garagarrilaren 27an (eguena): Mexikoko Ballet Universidad Colima, Indiako Rangsagar, Poloniako Wisla, Txuvaxia Errepublikako Kantu eta jantza estadu konpainia eta Kolonbiako Grupo danzas folkloricas Carmen Lopez\n28/04/2018 - 11:30\nErraldoien kalejira Elorrietan\n28/04/2018 - 20:00\n01/05/2018 - 12:30\nDantza ikuskizunak Elorrietan\n05/05/2018 - 20:00\nDantza-plaza Getxon ANDRA MARI\n12/05/2018 (Todo el día)\nV. Euskal Jaia Lamiakon!\n12/05/2018 - 18:00\nDantza ikuskizunak Arangoitin\n17/05/2018 - 12:30\nDantza ikuskizunak SOLOKOETXE Auzoan zehar\nPunkis, pipas y dantzaris 40 años después\nMedio siglo de pasos por la danza\n360 umek parte hartuko dute Traña-Matienako XVII. Umeen Dantzari Egunean\nEl Umeen Dantzari Eguna reunirá el domingo a 360 niños y niñas en Traña-Matiena\nPortugalete y su folklore se suman por primera vez al Día Internacional de la Danza\nGoi Herri dantza taldeak 40. urte beteko ditu\nCuarenta años de máscaras en Lamiako


"Gastuen kultura batetik kostuen kultura batera jo behar dugu" - Bizkaiko Hitza\n“Gastuen kultura batetik kostuen kultura batera jo behar dugu”\n2012, maiatzak 04 Bizkaia 213\nLau urtez oposizioan egon ostean —EAko zinegotzi zen—, joan den ekainean hartu zuen Bidegurenek EAJk utzitako lekua. Aurpegitik irribarrea aldendu gabe gogoratu du garai hura; izan ere, "pozik eta gogotsu" hartu zuen alkate kargua. Geroztik, herritar modura ezagutu ez dituenak ezagutzeko aukera izan du, eta hori "oso gauza polita" dela dio. Bildu Bermeoko Udalean sartu zenean, "komunikazio arazoekin eta arazo ekonomikoekin" topo egin zuen. Geroztik, arazo horiei erantzuna ematen saiatu direla dio Bidegurenek. Hortaz, azaldu duenez, Bilduko kideek osatutako udal gobernuak lehenengo urtean ez du tarterik izan ideia eta asmo berriei heltzeko, baina uste du hurrengo urteetan izango dutela horretarako astirik.\nBermeoko Udalak dituen erronkei buruz galdetzean, "guztia egiten jakin" behar dela erantzun du alkateak. "Oreka bat bilatu beharra dago; hasteko, egoeraren arabera, lehentasunak ezarri behar ditugu". Guztiek hausnarketa sakon bat egin behar dutela uste du; hala, "jakin behar da zerbitzurik onena emateko kosturik murritzena nola lor daitekeen". Gainera, gauzak egiteko erak ere berebiziko garrantzia duela iruditzen zaio. Horren harira, administrazio tradizionalaren kontzeptuarekin jarraitu gabe, orain arteko kudeaketa ereduari buelta eman behar diotela aitortu du: "Eredu parte hartzaile bat, langileen beste motibazio eredu batzuk...".\nBegi bistako arazo bat aldatzeko premia ikusten du Bidegurenek; herria sozio-ekonomikoki indartu beharra, alegia. Horretarako, kalitatez bizitzeko bidea zein den jakin beharko du herritarrak, alkatearen ustetan. Horren bila dabiltzala aitortu du Bidegurenek; "bai merkataritza arloan eta turismo arloan, bai kontserba industriari dagokionez". Arrantzari oso lotuta egon baita Bermeo. Baina gaur egunean itsasoa nola dagoen ikusita, herriak beste norabide bat hartu behar duela uste du. "Gainontzeko merkataritza zentroek erakutsi ezin dezaketena erakusteko gaitasuna" izan behar du Bermeok, alkatearen ustetan.\n"Guztia egiten jakin behar" den arren, badira zenbait erronka Bermeoko Udalean. Besteak beste, herriak kulturan eta gizarte arloan eskaintza berriak sortu beharko lituzkeela uste du alkateak. Bestetik, "herri erakargarria sortu" nahi du Bermeoko Udalak. Horretarako, Bidegurenek argi du herrian bertan bizi direnei bizi-kalitatea eskaini behar zaiela. Erronka horri lotuta, aitortu du herrian garbitasuna hobetzea dela udalaren lehentasunetariko bat; "sentsibilizazio kanpaina bitartez, garbitasun sistemak aldatuz...". Arlo horretan zeregin asko dago, Bermeoko alkatearen ustez; betiere, helburu berarekin: "Herrian bizi garenok gustura egotea eta bizi-kalitatea izatea".\nUdalaren baitako lan eredua aldatzea ere gura du. Azken batean, herritarren parte hartzea bultzatzea da haren asmoa. "Gauza interesgarriak eskain ditzaketen herritar ugari daude Bermeon", dio seguru. Eta Bideguren ziur dago horien iritziekin posible dela herri hobea eraikitzea. Baina argi du informazioa beharrezkoa dela gizarte parte hartzaile eta eraikitzaile hori lortzeko; hori dela eta, "ahalik eta gardenen eta era errazenean" informazioa helarazten saiatzen ari direla dio.\nBermeoko merkatariek gaur egun duten egoerak ere kezkatzen du Bideguren. Horregatik, haiekin batera, diagnostiko batean buru-belarri dabiltza. Alkatearen ustez, turismo sozio-kulturala eskain dezake Bermeok: "Itsas ondarearekin batera, herria bisitatzen dutenei gure kultura itsasotik etorritakoa dela eta horrek gugan izan duen eragina, arrantzaren garapena" eta beste hainbat gauza erakutsi behar zaizkiela uste du. "Kanpotik datozenei gure izate eta ohiturak erakustarazi behar dizkiegu".\nGaineratu du kontserbagileekin ere lanean dihardutela, Eusko Jaurlaritzaren Compite programaren bitartez: "Euskal Herriko kontserba industria nagusietarikoa daukagu Bermeon, eta horien arteko elkarlana lantzen gabiltza".\nAlkateak ezinbestekotzat du elkarlana bultzatuz bestelako kudeaketa bat eratzea. "Gastuen kultura batetik kostuen kultura batera jo behar dugu, aurrekontuak gastatuz", dio. Helburuak betetzea da gakoa, eta "horiek betetzeko kostu gutxiago egiteko aukera izanez gero, hobe". Aurrekontuaren %80 gastatzea ez du gauza txartzat ikusten, "gauza ona" izan daiteke-eta, norbere helburua lortzen bada.


Tatuajez bete dute Martindozenea Gaztelekua : Zazpi aldizkaria\nTatuajez bete dute Martindozenea Gaztelekua\nRadical izeneko erakusketa bat jasoko du larunbatetik (hilak 14) aurrera Irungo Martindozenea Gaztelekuak. Tatuajeen munduari eskaini dizkiote gaztelekuko hormak. Hiru taldetan banatu dituzte lanak: lehenengoan Andrea Costas artistak haurtzaroan egindako bost koadro aurki daitezke; bigarrenean tatuaje bat egiteko prozesua islatu dute; hirugarrenean tatuaje bilakatu diren bost bozeto jaso dituzute. Guztira, 15 lan zintzilikatu dituzte.\nCOVID-19ak eragindako egoera dela eta, soilik gaztelekuko erabiltzaileek ahalko dute erakusketa bisitatu, hortaz, gainerako herritarrak ezingo dira bertaratu. Esteka honetan bisita gidatua eskainiko du udalak, online bidez.\nGaztelekuko erakusketa guztietan bezalaxe, azken honen inaugurazio ekitaldian tailer bat eskainiko die Costasek hiriko gazteei.\nErakusketa abenduaren 4ra bitarte luzatuko dute.\n2013an arte ederretan lizentziatu zen artista, EHUn. Ordutik, ilustrazioa, serigrafia edo pintura bezalako diziplinak landu ditu, baina eskulturan eta arkitekturan ere aritutakoa da. Egun Donostiako estudio batean egiten du lan.


Zuzeu - Wikipedia, entziklopedia askea.\nZuzeu.com (2009ko apirila-2014)\nXoraturikan (2009ko apirila-)\nEusko Jaurlaritza, Gipuzkoako Foru Aldundia, Bizkaiko Foru Aldundia, Azkue Fundazioa, Mondragon Unibertsitatea, Udako Euskal Unibertsitatea, Deustuko Unibertsitatea, Euskal Herriko Unibertsitatea, Etxepare Euskal Institutua, Elhuyar Fundazioa, Jakin, Gaindegia, PuntuEus, Enbata (aldizkaria), Elkar, UZEI eta Mahala\nZUZEU Albistaria —hasieran Zuzeu.com helbidean, orain Zuzeu.eus— euskaldunentzako erreferente izateko asmoa duen albistari digital bat da, 2009. urteko apirilean sortua. ZuZeu orainkari digitala da, aldizkari digitala, hedabidea, uneoro aldatzen den albistaria, eta internetzale euskaldunok munduari begiratzeko leiho bat. Parte hartzean oinarritutako albistaria den heinean, erredakzio finkoaren edukiez gain, bertan erregistratutako erabiltzaile guztien ekarpenekin hornitzen da. Indibidual gisa zein taldeka har dezakete parte erabiltzaileek. Bere sorkuntzan Hasier Etxeberria idazlea eta Digitalak ekoiztetxea aritu ziren. Xoraturikan sozietate mugatuak kudeatzen du Zuzeu.\nBerehalakotasuna: eguneko 24 ordutan, erabiltzaileek gehitu ditzakete edukiak. Albiste guztiak ez dira bertan agertzen berehala, baina jartzen diren albisteak berehala agertzen dira.\nZentsura eza edo oso mugatua. Ideia guztiek dute aukera bertan (zuzentasun eta errespetu irizpideak jarraituz). Parte hartzea eta eztabaida bultzatzen da bertan.\nBi ezaugarri horiengatik, Zuzeu-ren leloa "orainkari horizontala" da. "Orainkari", berehalakotasuna dela eta, eta "horizontala" adierazpen askatasuna dela eta.\nAldi berean, beste leloetako bat "Informazioa, iritzia eta eztabaida" da, bere izateari ondo egokitzen zaizkionak, hain zuzen.\nZUZEULARIAK norbanakoak dira, eta GUGEULARIAK, ostera, talde, elkarte, enpresa eta erakundeak. eurek argitaratzen dituzte sarrera hauek, eta sarrerok moderatu gabeak dira,\n400 euskarazko sinadura baina gehiago ditu hedabideak.\nOrriaren azken aldaketa: 24 ekaina 2021, 11:08.